Resepi Baja Yogurt Thailand Tingkatkan Kesuburan Tanah

Kebiasaanya kita dengar hanya kulit telur digunakan sebagai baja. Jarang sekali menggunakan keseluruhan telur temasuk isinya yang masih segar kan? Tetapi di Thailand, mereka menggunakan telur segar sebagai baja untuk memperkuatkan akar tanaman.

2 bahan utama yang digunakan iaitu telur dan yogurt punya peranan masing-masing. Umum tahu, telur kaya dengan kalsium dan ia antara nutrien terpenting yang diperlukan dalam tumbesaran tanaman terutamanya dari jenis sayuran dan buah-buahan. Manakala yogurt mempertingkatkan jumlah mikro di dalam tanah.

Bahan:
20 biji telur
ragi 1/4 je
1 Liter yogurt
molasses / gula merah

Cara buat:

1.20 biji telur di masukkn ke dalam bekas dan kacau. Kulitnya jgn buang yer. Tumbuk sampai halus dan masukkan di dalam telur yang telah dikacau.

2.Masukkan molases/gula merah ke dalam bekas berisi telur tadi dan kacau sehingga sebati.

3.Masukkan yogurt 1 L

4.Setelah bancuhan sebati, masukkan 1/4 ragi di dalam bekas tersebut, pastikan ragi dihancurkan dan kacau sehingga sebati

5.Setelah siap.tapai selama 15 hari. Sedia untuk diguna

Bagi anda yang mempunyai kekangan ruang tapi minat berkebun, sudah pasti kaedah tanaman berpasu menjadi piliha. Namun, tidak semua tanaman sesuai menggunakan kaedah tanaman ini terutamanya pandan, serai, pokok kari dan sebagainya.

Jika berjaya ditanam pun, kebiasaanya pemilik akan mengalami masalah di mana tanaman tumbuh secara tidak optimum seperti terlalu kurus dan tidak produktif. Namun dengan tiknik tanamn dan penyelenggaraan yang sesuai, hasil tanaman berpasu lebih berkualiti daripada yang ditanam terus atas tanah. Berikut video cara pembiakkan serai di dalam pasu dan cara penyelenggaraanya:

เทคนิดดีๆ ปลูกตะไคร้ในเข่งประหยัดพื้นที่ โตไวทันใจ ??

Penyelenggaraan

Menyiram. Di peringkat awal penanaman, Serai perlu disiram sekurang-kurangnya sehari dua kali . Ia berupaya menggalakkan tahap kematangan dan kestabilan serai kepada medium dan persekitarannya. Selepas 7 hari atau serai kelihatan mula stabil, kadar siraman perlu dikurangkan. Sekurang-kurangnya sehari sekali.

Pembajaan. Untuk mendapatkan perut serai yang gemuk, baja perlu di gunakan sekurang-kurangnya dua minggu sekali. Gunakan baja organik seperti air belacan.

Kaedah tanaman hidroponik adalah teknik yang paling mudah disebabkan ia tidak memerlukan komitmen menyiram yang kerap. Jadi bagi anda yang sibuk bekerja, teknik tanaman ini adalah pilihan terbaik. Tak perlu modal yang banyak pun. En Abdul Sapawi Abdullah hanya memperuntukkan RM17 untuk siapkan bekas tanaman kangkung.

Pengalaman saya sebagai penanam sayuran hidroponik, kedengaran mengatakan hidroponik kos adalah tinggi/mahal. Kebiasaannya apa-apa yang melibatkan kos yang tinggi kita jarang sangat hendak ambil peduli dan cakna untuk mengusahakan sesuatu.

Hari ni saya cuba bantu tuan/puan bagaimana nak bermula hidroponik dengan kos yang sangat-sangat berpatutan untuk menanam sayuran terutamanya kangkung.

Di bawah ini adalah bahan-bahan yang perlu untuk bermula :

1. Baja A/B 500ml : RM10
2. Benih Kangkung Eco : RM2
3. Span Aquarium : RM5
4. Air Hujan : Free
5. Bekas Sabun : Free
6. Cup Minuman : Free

Potong bahagian atas dan akan tumbuh semula. Jimat benih dan tak perlu semai kembali. Boleh tuai 4kali selagi masih tumbuh! Jimat kan?

Dalam menata hias tidak kira di dalam luar kediaman, sudah pasti anda akan cari kelainan. Baru-baru ini, tular di laman Facebook gaya dekorasi laman yang dipanggil “Pasu Tumpah”. Teknik gubahan pasu ini sebenarnya bukan lah sesuatu yang baru. Namun kini ia menarik perhatian apabila kehadirannya dilaman memberi suntikan berbeza dan unik.

Pelbagai jenis tanaman yang susai untuk digubah menjadi pasu tumpah ini. Namun, kebiasaanya tanaman jenis menjalar seperti Petunia menjadi pilihan. Berikut inspirasi pasu tumpah untuk rujukkan pembaca IMPIANA


Dari Kerusi Terpakai Yang Lusuh Berubah Jadi Moden Dan Menarik

Jangan pandang sebelah mata pada perabot yang dijual di kedai-kedai secondhand kerana jika nasib menyebelahi kita, mungkin ada “harta karun” yang sedang tunggu untuk diberikan peluang kedua. Tambahan pula, barangan dikedai sebegini biasanya amat limited dan mungkin ada satu saja yang tinggal, justeru meningkatkan lagi nilai estatiknya.

Kerusi yang menggamit memori lama itu telah diberi peluang kedua apabila ada yang tahu menilainya.

Aksesori tambahan

HASILNYA :

Bilik mandi adalah salah satu tempat yang paling penting dalam rumah kita. Jika tidak ada tempat mandi, bagaimana kita hendak membersihkan diri dan membuang segala kekotoran yang ada dalam diri kita. Salah satu tempat yang penting dalam bilik mandi adalah tandas duduk yang kita sering membuang hadas kecil dan hadas besar ataupun orang lama-lama panggil Jamban. Tetapi, zaman dahulu, jamban hanyalah mencangkuk dan ia kadang-kadang memberi risiko yang tinggi seperti terjatuh sebab licin atau warga emas yang tidak mampu tamping lutut mereka untuk mencangkung. Oleh kerana itu, tandas duduk adalah solusi yang telah dicipta pada zaman kini dan kalau kita lihat juga, pada sekarang, bermacam-macam bentuk dan jenis tandas duduk telah dicipta demi keselesaan orang ramai. Jadi, di sini saya akan memberi beberapa cadangan tandas duduk yang anda boleh ada di rumah anda.

American Standart (Amstad) Flexio One Piece Toilet

Tandas duduk jenis begini memiliki tempat duduk yang bergaya. Produk ini dicipta dalam gaya minimalis dan sesuai untuk kegunaan domestik dan perniagaan, selaras dengan gaya American Standard tradisional. Peranti ini selain mempunyai reka bentuk asas, turut memberikan keselesaan kepada pelanggannya. Supaya anda dan keluarga boleh menjalankan perniagaan anda di tandas tanpa diganggu. Almari ini bertujuan untuk boleh diakses oleh pelbagai pengguna, termasuk golongan muda, warga emas dan orang kurang upaya. Tambahan pula, lekukan pada tandas direka bentuk dengan mengambil kira ergonomik, jadi ia lebih menyenangkan untuk badan dan tidak menyebabkan kesakitan.

TOTO CW 421 J

Anda inginkan tempat duduk tandas yang selesa, tetapi anda tidak dapat mencari tempat duduk tandas yang sesuai di bilik mandi kecil anda? Ia bukan satu isu kerana anda boleh mencari tandas yang sesuai untuk bilik mandi kecil. Toto CW 421 J ialah jenama tandas yang baik dan sesuai untuk dipilih. Saiz tandas ini agak minimalis jika dibandingkan dengan tandas lain, dan ia hampir separuh saiz tandas lain. Akibatnya, tandas ini tidak akan mengambil banyak ruang di bilik mandi anda dan masih akan meninggalkan ruang untuk barangan lain. Kebanyakkan tandas duduk di Malaysia adalah jenis seperti ini. Jadi, tidak perlu ragu-ragu lagi untuk memilihnya.

Konklusinya, tandas duduk ini amatlah penting dan banyak fungsinya. Cuma kita sahaja yang perlu pandai mencari dan pastikan kita memilihnya dengan betul dan selesa untuk diletakkan dalam rumah kita.

Dapur basah dengan konsep raw industri jadi pilihan. Pasti ramai yang masih menyukai dengan konsep industri ini. Konsep ini seakan gaya yang tidak siap, tetapi ia memberi satu elemen seni dalam elemen dekor pengemar konsep industri ini.

Gaya perindustrian minimalis dan kasar dalam rekabentuk dalaman menjadi semakin relevan untuk kediaman dan juga premis perniagaan. Pembuatan dan fungsi telah mengambil kedudukan dominan dalam seni bina. Gaya industri dalaman mungkin yang paling jujur. Tunjukkan semua yang tersembunyi adalah elemen utama gaya ini.

IMPIANA tertarik dengan pemilik akaun Facebook Zuryat Abadi yang berkongsi kisah sebalik pembikinan dapur basah yang dihasilkannya dalam konsep industrial. Mari ikuti perkongsian dari pemilik ini.

Mula buat awal PKP hari tu. Semalam siap. Haaaaaa. Senang hati.
Mana yang minat. Minatlah. Konsepnya kasar. Berterabur. Tapi menarik. Warna asli simen,besi,bata. Tambah aksesori yang rencam. Warna pon ikut suka. Tetap nampak menawan. Kos. Keras juga la sebab orang tu beli sinki dan water tap saja 1k lebih. Lain2 barang banyak beli kat Ikea sebelum PKP.

Kalau rajin buat sendiri. Pasti jadi. Asah bakat dan akal. Selebihnya kena ada alatan sesuai terutama mesin pengimpal. Saya pon x pandai mengimpal. X pernah mengimpal. Selalu pekerja saya yang buat kerja mengimpal. Tapi dengan MIG. Insha Allah boleh. Belajar dari google,youtube,group TAHi. Selebihnya ialah daya kreativiti dan kemahiran yang sedia ada.
Dapur ni dapur tambahan. Sebab dapur utama tu x selesa nak guna. Banyak yang x kena. Ialah. Tukang sebelum ni x dapat realisasikan kehendak orang tu . Sedikit perkongsian bersama. Akhirnya.

Ruang kecil sahaja. Keluasan cuma lebih kurang 10’x8′. Mudah kata orang dapur. Duduk membawang kat counter bar. Pusing belakang capai sudip,water tap. Kalau ruang sedikit lebih besar boleh masukkan oven sekali kat ruangan ni.
Kosnya? Untuk bahan dan aksesori sahaja 7.5k. Agak mahal untuk berDIY. Ialah. Beli bahan dan aksesori mahal.
Masa membinanya hampir 20 hari berseorangan. Termasuk hari cuti mata bengkak dan kulit melepuh dek bahana MIG.
So please use proper equipment and tool. Jangan degil.

Mesin ABC manual dan lampu pump x dapat letak lagi sebab PKP xleh rentas daerah balik kampung nak ambik.
Ada orang tu sampai pukul 2am still kat dapur. Punyalah feeling.
Layannnnnnn.

Banyak juga cabarannya tetapi hasil dapur basah ini cukup memukau.

Masih ramai yang masih tidak sedar kelebihan menjual dan membeli perabot terpakai tatapi, buat seorang anak gadis bernama Arliya Munif, barangan inilah yang menjadi punca rezekinya sejak 3 tahun yang lalu.

Walaupun usianya baru sahaja menginjak 21 tahun, usahawan muda dari Merbok, Kedah ini telah berjaya meraih jualan perabot terpakai mencecah RM100,000 dalam masa sebulan.

Menurut Arliya, beliau menceburkan diri dalam perniagaan berkenaan selepas melihat perabot lama yang masih elok dibuang oleh pemiliknya hanya disebabkan oleh kerosakan yang kecil.

“Idea menjual perabot terpakai bermula apabila melihat perabot lama yang masih elok dibuang sehingga mengakibatkan pencemaran.

“Kadang-kadang perabot dibuang ini masih elok. Hanya perlu baiki sedikit sahaja dan ia nampak baharu semula malah ada yang kelihatan mewah,” ujarnya lagi.

Di samping itu, pemilik kedai Perabot Terpakai Berkualiti Kedah itu berkata, beliau juga menjual perabot terpakai kerana memberi peluang kepada golongan B40 melengkapi keperluan rumah mereka.

“Melalui perniagaan ini saya dapat jual perabot pada harga berpatutan dengan kualiti yang memuaskan hati.

“Lagipun kalau nak beli perabot baharu harganya mahal dan ramai orang tidak mampu,” katanya.

Bermodalkan RM1,500, Arliya yang juga penuntut Universiti Teknologi Mara (UiTM) Puncak Alam, Shah Alam, Selangor dalam jurusan Pentadbiran Perniagaan Keusahawanan memulakan perniagaan dengan membuka kedai di Jeniang, Kedah.

Beliau yang pada ketika itu sedang mengikuti pengajian diploma tidak menyangka perniagaan diusahakan itu mendapat sambutan menggalakkan daripada masyarakat setempat.

Antara perabot yang dijual di kedai berkenaan termasuklah sofa, meja makan dan juga almari baju.

Setahun selepas itu, beliau membuka pula cawangan kedua perniagaannya di Taman Lembah Bujang Saujana, Merbok.

Arliya berkata, pembukaan kedai tersebut didorong oleh jualan yang tinggi selepas beliau memasarkan perabot terpakai yang diambil dari Singapura.

Jaminan kualiti

“Selepas enam bulan beroperasi, kami mula mendapat permintaan agar menyediakan perabot dari negara tersebut kerana jaminan kualitinya.

“Di samping itu, keunikan rekaan dan cara pembuatannya menyebabkan perabot dari Singapura mendapat permintaan yang tinggi dalam kalangan pelanggan,” katanya.

Seiring dengan perkembangan perniagaan yang diusahakan itu, Arliya telah mempelbagaikan produk terpakai dijualnya seperti sofa, permaidani, tilam, peti ais dan televisyen.

Malah, katanya, beliau juga terpaksa menutup kedainya di Jeniang kerana mahu fokus kepada perniagaan di Merbok.

“Kedai di Merbok telah dibesarkan bagi menampung jumlah perabot terpakai yang meningkat berkali ganda hasil permintaan tinggi daripada pelanggan,” katanya.

Justeru, Arliya berkata, beliau menyasarkan jualan tahunan mencecah RM1juta pada tahun ini.

Katanya, beliau yakin mampu mencapai sasaran berkenaan selepas mempelbagaikan perniagaannya menggunakan platform dalam talian.

Jelasnya, kaedah berkenaan digunakan ketika pelaksanaan Perintah Kawalan Pergerakan (PKP) pada 18 Mac lalu.

“Kita telah mengambil pendekatan mempromosikan barangan melalui dalam talian sepanjang PKP.

“Tidak sangka pula pelanggan membeli seperti biasa kerana ramai yang memanfaatkan tempoh berkurung di rumah itu untuk menghias kediaman masing-masing,” katanya.

Sumber : Sinar Harian


Rainbow eucalyptus, Pokok Unik Berbatang Pelangi Hanya Di Hutan Mindanao

Pasti ramai tidak menduga terdapat spesies pokok hutan yang begitu unik kerana mempunya permukaan batang berwarna-warni seperti pelangi secara semula jadi . ia adalah Eucalyptus delgupta juga dikenali sebagi Rainbow eucalyptus, Mindanao gum atau Rainbow gum. Eucalyptus berasal daripada famili Myrtaceae dan ianya banyak ditemui di kawasan hutan hujan Mindanao, Filipina serta merupakan tanaman beriklim humid tropika. Dikategorikan sebagai pokok bersaiz besar, batangnya boleh tumbuh sehingga 6 kaki lebar dan 200 kaki tinggi.

Keunikan utama spesies Eucalptus delgupta ini terletak kepada kepelbagaian warna yang terdapat di bahagian kulit batangnya, menyerupai warna pelangi. Ia merupakan spesies pokok teduhan yang amat menarik malah bagaikan berada di sebuah dunia pari-pari apabila berada di dalam hutan dikelilinginya. Melihatkan pokoknya sahaja sudah menggamit hati ini untuk mendekati spesies unik yang jarang ditemui.

Sebenarnya spesies pokok ini mempunyai beberapa proses sepanjang tumbesarannya. Eucalyptus delgupta bertukar warna melalui penggantian kulit batangnya. Asalnya, kulit pokok ini licin, namun akan bertukar menjadi kasar dan mudah merekah semasa proses menggantikan kulit. Sebaik sahaja kulit luar di bahagian batangnya tertanggal, lapisan hijau muda akan kelihatan. Warna ini akan bertukar ke warna hijau pekat, biru, biru kundang, merah jambu, oren, merah, jingga dan kembali ke warna kelabu. Bila pusingan warna terakhir terjadi, kulitnya akan tertanggal sekali lagi dan proses pertukaran warna ini akan berulang dan berterusan. Proses lapisan kulitnya tertanggal pada masa yang berlainan dan di bahagian yang berlainan menjadikan ianya sentiasa diliputi oleh pelbagai warna pada setiap masa. Tidak keterlaluan dinyatakan bahawa batang pokok itu seakan-akan disapu dengan ratusan sapuan berus cat yang menyerupai warna pelangi, seolah-olah sebuah lukisan hidup.

Di samping keunikan tersebut yang menjadikan spesies ini amat bernilai untuk dihargai, ianya mempunyai kegunaan lain seperti boleh diadaptasi dalam reka bentuk landskap dan sebagai agen pencegahan penyakit malaria. Selain daripada itu, ia juga biasa digunakan dalam industri penghasilan kertas. Namun yang uniknya ialah kertas yang dihasilkan hanya berwarna putih dan bukannya pelbagai warna seperti kulit batang pokok tersebut. Kayunya pula boleh dijadikan perabot dan kabinet. Anehnya, bila ditebang dan diolah ke bentuk tertentu, corak-corak terang yang kelihatan sebelum itu akan hilang. Tetapi kayunya masih menampakkan tanda-tanda kehadiran warna kelabu dan hijau.

Spesies ini gemar kepada cahaya matahari. Oleh itu, ia tidak sesuai ditanam di kawasan yang bermusim. Sebaliknya ia akan tumbuh subur di kawasan yang terdapat taburan hujan yang tinggi, melebihi 150mm sebulan. Atas alasan ini, ianya ditanam secara meluas di kawasan beriklim khatulistiwa. Namun begitu, Eucalyptus delgupta tidak mampu bertahan di kawasan yang kerap dilanda banjir dan amat sensitif kepada kebakaran. Ia juga boleh ditanam di negara-negara sejuk tetapi mempunyai toleransi yang rendah kepada salji.

Spesies ini merupakan salah satu spesies flora yang paling menakjubkan. Ia umpama magis alam yang tidak terlintas di fikiran manusia mampu wujud dan hidup dengan baik di atas muka bumi ini. Justeru hargai dan cintailah alam dan tumbuhan kerana sekali ia pupus kita tidak mungkin akan menemui penggantinya lagi.

Bila musim hujan, tanaman paling mudah diserang kulat. Faham sahaja lah kan kalau tanaman diserang kulat bukan sahaja rosak, salah tempat boleh mati terus. Namun, tidak bagi sebahagian masyarakat di Maxico terutamanya diwilayah Ixtlahuaca.

Kulat yang menyerang tanaman jagung dianggap sebagai satu hidangan yang istimewa dan mereka akan berpesta dengan menu kulat tersebut. Kulat yang di panggil Cuitlacoche oleh masyarakat tempatan atau Corn smut akan tumbuh apabila tiba musim hujan yang berpanjangan.
Ia tumbuh apabila air hujan diserap oleh tombol jagung. Kelembapan hujan di antara biji akan menghasilkan kulat yang akan tumbuh di celah biji jagung. Ia berpunca daripada patogen yang dipanggil Ustilago maydis.

Terdapat pelbagai menu hidangan yang boleh disediakan dengan menggunakan cendawan kelabu ini dan ia menjadi makan istimewa masyarakat di Ixtlahuaca. Kini, cendawan kelabu ini juga mudah didapati di pasaran. Ia di jual sebagai makana di dalam tin dan ada juga dalam bentuk kering.

Sekarang, jarang betul nampak generasi muda mengulam kan? Kalau makan ulam pun gaya orang putih iaitu dengan salad. Orang terdahulu dari kita boleh jadi sihat antara puncanya ialah pengambilan ulam-ulaman tempatan. Setiap jenis ulam tempatan ni ada khasiatnya tersendiri. Terpanggil dengan kenyataan yang disiarkan oleh penulis buku Nota Parenting Ohsem menggalak ibu bapa untuk makan kacang botol, LAMAN Impiana nak selidik lah apa khasiat lain yang terdapat di dalam kacang botol.

Kacang botol boleh dimasak atau dijadikan ulam. Tapi, dalam banyak-banyak ulam, kenapa Taufiq Razif tekan kacang botol?
Nampak je cikai, hodoh dan murahan tapi khasiat kacang botol ataupun nama saintifiknya Psophocarpus Tetragonolobus sangat banyak!
Sangat tinggi Vitamin C. Kira-kira 18.3 mg Vitamin C dalam 100 gram kacang botol ni. Nak anak kita kulit cantik ke sistem imun yang kuat ke boleh la bagi anak kita makan kacang botol ni.

Protein 100 gram kacang ni pun melebihi protein yang ada di dalam 100 gram soya! Lagi berkhasiat kalau dicicah dengan budu. Sedap pun dapat, khasiat probiotik untuk kesihatan usus anak kita pun dapat!

Antara lain khasiat yang terkandung di dalam kacang botol adalah seperti:

1. kacang botol muda mempunyai banyak kalsium,besi dan vitamin A.
2. Mempunyai banyak protein.
3. Daunnya mempunyai 5-7% protein, vitamin A, vitamin C dan garam galian.
4. Kandungan asid amino kacang botol adalah sama dengan kacang soya.
5. Kacang botol dapat mengubati serangan demam campak.
6. Akar kacang botol dapat mengubati penyakit vertigo.
7. Air bancuhan daun kacang botol dapat digunakan untuk mencuci mata yang bengkak dan bisul yang bernanah.
8. Daun kacang botol ini juga boleh dimakan untuk mengubati ulser kulit.
9. Mengandungi 30% kandungan karbohidrat.

Sempena Hari Raya yang sudah hampir tiba, kalau nak rasa #Betulbetulraya datanglah ke Karnival Karangkraf pada 1-3 Jun 2018 di Kompleks Kumpulan Media Karangkraf Seksyen 15, Shah Alam Selangor bermula jam 2.00pm-2.00am. Ada pelbagai aktiviti #betulbetulbest dan jualan barangan raya yang #betulbetulviral daripada 50++ jenama online terkenal tau!

Tip penjagan indoor plant

ANTARA TANAMAN CADANGAN UNTUK MENAPIS DAN MENYEGARKAN UDARA SECARA EFEKTIF DI DALAM RUMAH

Hampir semua tumbuhan untuk indoor plant mempunyai manfaat kepada persekitaran di dalam rumah. Namun, terdapat beberapa jenis tumbuhan yang menjadi kegemaran para peminat tanaman kerana ia mudah membesar dan memerlukan penyelenggaraan pada tahap yang minimum selain dari tahan serangan serangga perosak dan penyakit, kecekapan menghapuskan wap kimia serta kadar transpirasi yang rendah.


Resepi Pencuci Tanpa Bahan Kimia Untuk Kediaman

Rutin mencuci dan mengemas rumah sememangnya perlu dilakukan secara mingguan. Sekali culas, tugasan jadi berganda dan lebih membeban. Dalam mencucui dan mengemas kediaman sudah pasti keperluan lain perlu tersedia untuk memudahkan kerja. Sebab itu, ramai yang sanggup berhabis duit untuk membeli peralatan termasuklah berus, penyapu, sabun dan sebagainya yang mahal.

Hakikatnya, anda boleh jimat dengan hanya menggunakan bahan-bahan yang murah dan mudah. Berikut tip-tip mencuci dan mengemas rumah SUPER MUDAH dan MURAH dengan hanya menggunkan bahan dapur yang sangat membantu anda

ELAK HABUK MELAKAT PADA PERABOT

Lap perabot dengan semburan pelembut pakaian. Campurkan 1 bahagian pelembut pakaian ke dalam 10 bahagian air bersih dan letakkan di dalam botol semburan. Goncang perlahan jangan sampai berbuih dan sedia untuk digunakan. Pastikan semburan pada permukaan perabot kering sepenuhnya setiap kali digunakan

KILATKAN PERMUKAAN JUBIN

Tidak kiralah sama ada pada permukaan counter top atau lantai, untuk pastikan ia sentiasa kelihatan bersih dan berkilat mop kan dengan bancuhan air panas dan cuka

PENYEGAR UDARA TAHAN LAMA

Campurkan 1 bahagian cuka dan satu bahagian pelembut pakaian di dalam botol penyembur. Goncang dan semburkan pada fabrik di rumah seperti langsir dan sofa. Aroma wangi tahan lebih lama

PENYEGAR TANDAS

Campurkan 1 sudu kecil soda bikarbonat + 1 sudu kecil cuka + 1 cawan air di dalam botol semburan. Setiap kali selepas digunakan, semburkan campuran air ini di sekeliling tandas untuk menghilangkan aroma tidak menyenangkan yang tererangkap

WANGIKAN PETI SEJUK

Cuci peti sejuk seminggu sekali. Keluarkan semua bahan, dan bersihkan. Langkah terakhir, titiskan sedikit asen vanilla di atas kain bersih dan lap keseluruhan permukaan dalam peti sejuk. Tutup dan biarkan 30 minit sebelum masukkan semula barang untuk disimpan

HILANGKAN DAKI DAN KOTORAN DEGIL DALAM SINKI

Potong dua sebiji lemon dan sental permukaan sinki dengan lemon tersebut. Jika terdapat kotoran degil, campurkan jus lemon dengan garam menjadi pes. Sental kotoran yang degil tadi dengan menggunakan berus gigi dan pes lemon kemudian bilas sehingga bersih dengan air panas

Jangan buang dulu! Barangan lama yang sudah buruk jangan disangka tiada harga. Dengan kos yang rendah dan sedikit kreativiti, anda boleh mengubah apa jua alatan menjadi berharga. Cuba sendiri dan lihat transformasi kerusi besi dengan cat yang sudah tertanggal ini bertukar menjadi sebuah kerusi comel dan ceria.

+ ANDA PERLUKAN
Kerusi besi lama
Kertas Pasir
Primer
Masking tape atau painters tape
Cat pelbagai warna
Berus cat
Spray polycrylic

+ MASA/ KOS
3 Jam 30 minit/ RM50

+ LANGKAH-LANGKAH
1. Gunakan kertas pasir untuk buang sisa cat dan karat yang masih melekat pada kerusi lama tersebut. Pastikan permukaan kerusi rata dan tidak terlalu kasar.
2. Kemudian lap kerusidengan kain basah untuk hilangkan segala kotoran dan habuk.
3. Spray kerusi tadi dengan spray putih dan tunggu sehingga kerusi betul-betul kering (lebih kurang 1 jam)
4. Ambil masking tape dan tampal pada kerusi mengikut corak dan design yang anda suka. Lakukan secara berperingkat dan mengikut bahagian.
5. Berikan masa 20 minit untuk cat kering sebelum anda mula mengecat pada bahagian seterusnya.
6. Anda juga boleh tambahkan cat emas pada hujung kaki kerusi untuk efek yang lebih elegan.
7. Akhir sekali, selepas cat kering, ambil spray polyacrylic dan spray pada seluruh bahagian kerusi sebagai lapisan perlindungan dan agar cat tahan lebih lama.
8. Biarkan kering selama sejam sebelum guna. Selamat mencuba!

Lampu untuk kegunaan outdoor  harganya memang agak mahal kerana ia mempunyai ciri-ciri perlindungan khas terutamanya apabila terkena air. Di pasaran, harga sebiji lampu LED untuk outdoor mahu mencapai RM 14-15. Itu pun saiz nya kecil sahaja.

Bagi mereka yang nak pencahayaan extra tapi masih menjimatkan duit, Boleh cuba DIY lampu LED dengan menggunakan Cable raceway atau cable tray Sebagai kaki lampu.

1. Potong cable tray atau cable raceway sebagai kaki lampu pada ukuran 50cm untuk setiap satu.

2. Tebuk dua lubang di bahagian bawah sebagai ruang untuk meletakkan batang skru sebagai kaki pemegang pada tanah

3. Pasang dua batang skru 1.2 inci pada lubang yang telah di tebuk tadi secara bertentangan. Skru ini berfungsi untuk mengukuhkan pegangan batang lampu pada tanah supaya tidak mudah tercabut atau tumbang.

4. Potong LED Strip pada ukuran 15cm panjang untuk setiap satu.

5. buang atau potong sedikit lapisan isolation untuk memudahkan sambungan wayar pada bahagian lampu.

6. Solder Wayar pada bahagian lampu LED yang telah di buangkan isolation

7. Gunakan tiub getah untuk melindungi bahagian sambungan.

8. Tampalkan LED Rope yang telah siap bersambung dengan wayar tadi di dalam bekas cable atau cable tray yang telah dipasangkan kaki tadi

9. Tutupkan cable tray dengan penutup yang tersedia. Dah siap. Boleh dipasangkan pada laman anda

Tidak semua orang berpeluang memiliki lebih dari sebuah rumah. Tetapi bagi yang bernasib baik, mempunyai rumah persinggahan juga merupakan salah satu kepuasan yang tidak ternilai.

SEBELUM

SELEPAS


4 Kemasan Siling Buat Ruang Tampak Rapi dan Lebih Menyerlah

Apabila memasuki bagunan atau kediaman, perkara yang paling kurang diberi perhatian adalah bahagian siling. Walaupun begitu, sebenarnya siling mampu memberi impak yang besar buat sesuatu ruang. Para designers juga sering merujuk kepada siling sebagai ‘dinding ke-5’, ini menunjukkan yang kemasan siling juga adalah sama penting untuk dipertimbangkan semasa proses ubah suai rumah.

PLASTER

Plaster merupakan bahan yang mesra alam, tahan lama dan kuat. Selain itu plaster juga merupakan bahan yang mempunyai pelbagai warna dan tekstur berbeza-beza agar mudah dibentuk dan dipadankan mengikut kesesuaian ruang.

PAPAN KAYU

Papan kayu sebagai kemasan siling memang jarang kita lihat di negara ini tetapi bukan bermaksud ia tidak wujud. Kayu dapat menambah karakter kediaman serta merta menjadikan ruang lebih sofistikated dan elegan. Selain itu, siling kayu juga mudah untuk dipasang dan dengan penjagaan yang rapi, ia boleh tahan dalam jangka masa yang lama.

CAT
Dengan mnegecat siling putih yang hambar, anda dapat memberikan life baru untuk sesuatu ruang. Cat pada siling haruslah dari jenis yang tahan lama bagi mengelakkan ia mengelupas dan retak. Lapisan perlindungan juga boleh disapu pertahanan yang lebih mantap selain mewujudkan kilauan reflektif.

 WALLPAPER
Kertas dinding yang ditampal pada siling adalah cara yang kreatif untuk menambah warna dan memberi mood pada mana -mana ruangan dirumah anda. Sebelum anda memasang kertas dinding pada siling yang kosong, pastikan ia betu-betul bersih dan rata. Pastikan anda menyapukan primer khas, dibuat khusus untuk digunakan bersama wallpaper agar kerja-kerja pemasangan berjalan dengan lebih lancar.

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Warna hitam dapat mewujudkan titik tumpuan serta menjadikan ruang nampak sofistikated dan elegan. Aksesori seperti lampu, cat atau perabot yang berwarna hitam pula, dengan mudah mencuri tumpuan dan dapat membantu untuk menzahirkan konsep yang ingin diketangahkan dengan lebih jelas lagi. Hitam dengan sendirinya pun sudah menarik, tetapi untuk mendapatkan efek yang lebih menakjubkan dan dramatik, padankan hitam dengan putih. Kombinasi ini juga akan menerapkan suasana bersih yang segar dan elegan pada kediaman selain sesuai digayakan denga pelbagai konsep seperti moden dan kontemporari.

Cara Menggunakan Hitam dan Putih Pada Kediaman Anda Dengan Efektif.

Jika warna hitam dan putih yang anda gunakan kelihatan terlalu menonjol, tone down kan ia dengan menggunakan warna sekunder yang lain seperti penggunaan warna merah , kuning atau keemasan.

Dinding yang dicat putih atau krim lembut sesuai untuk berfungsi sebagai latar belakang yang sempurna buat bingkai gambar atau karya seni. Pilih kayu gelap atau cat bingkai dengan warna hitam supaya ia dapat menjadi titik fokus didalam ruang yang terpilih.

Sebuah bilik mandi yang kecil kelihatan elegan dengan countertop dan lantai marmar, kabinet hitam serta dipadankan dengan kemasan hitam pada paip, lampu, bingkai cermin dan sebagainya. Tandas akan kelihatan lebih rapi dan kemas dengan pemilihan warna ini. Sesuai juga buat mereka yang bersifat misterius dan elegan.

Lapik tilam atau cadar putih bersih dipadankan dengan sarung bantal belang membuatkan bilik tidur nampak klasik dan elegan. Gunakan trim hitam untuk dinding putih atau pada katil. Anda perlu bijak menggabung dan memadankan kedua dua warna ini pada setiap penjuru bilik. Contohnya, letakkan rak buku hitam dihadapan dinding putih atau tempatkan lampu lantai hitam pada sisi katil yang putih dan sebagainya.

Gunakan aksesori besi hitam sebagai pelengkap pada ruang yang dicat putih polos serta dipadankan dengan sofa kelabu. Ruang akan nampak lebih cosy dan selesa apabila warna hitam dan putih bergabung dengan lantai kayu, selain warna hijau dari pokok yang mendatangkan suasana segar pada ruang tamu anda.

Gunakan hitam dan putih sahaja atau dengan warna accent yang lain untuk mewujudkan gaya klasik yang santai. Untuk menambah kesan dramatik dan seni hias yang menakjubkan, letakkan satu titik fokus seperti cermin besar dengan bingkai keemasan pada ruang yang kecil supaya kelihatan luas ditambah pula dengan lampu meja yang penuh karakter.

Ketahui Jenis Kerosakan Dinding Dan Cara Atasinya. Dinding rumah merupakan elemen yang penting untuk sebuah rumah. Anda harus mengenal pasti keadaan dinding rumah anda. Terdapat beberapa permasalahan seperti dinding beralun, retak, rekah, senget, berlumut dan sebagainya. Bayangkan sekiranya anda perlu melihat semua defect ini setiap hari, ia pasti menyakitkan mata memandang dan menimbul kerisauan.

Sifat bata ialah ianya menyerap air. Jadi ia boleh menyerap air daripada bawah tanah. Biasanya ianya berlaku pada bahagian bawah dinding dan anda boleh rasa dengan menggunakan tangan.

Sebelum kerja mengikat bata dijalankan, DPC (damp proof course) hendaklah dipasang pada lapisan yang pertama. Tujuan DPC ialah untuk menghalang air daripada tanah untuk naik ke dinding bata. Kewujudan air dalam dinding boleh menggalakkan pertumbuhan lumut pada dinding.

Selain itu, dinding yang lembap boleh perpunca daripada berlakunya kebocoran pada paip di dalam dinding. Perkara ini boleh dipastikan dengan melihat sama ada dinding tersebut bersebelahan dengan tandas, dapur dan sebagainya.

Kerosakan jenis ini agak susah untuk dikesan. Anda perlu perhatikan betul-betul baru anda boleh mengesan kesan jenis ini. Seperti namanya ukurannya hanyalah selebar sehelai rambut sahaja.

Banyak faktor yang boleh menyebabkan kerosakkan jenis ini. Antaranya ialah :

– Dinding bata tidak dibasahkan sebelum kerja-kerja plaster menyebabkan air di dalam mortar diserap oleh bata dan menyebabkan berlakunya hairline crack pada plaster.- Rumah melalui proses untuk settle dan menyebabkan berlaku perbezaan pergerakan antara struktur utama rumah dengan dinding bata. Anda boleh lihat sekiranya hairline crack berlaku pada sambungan antara tiang / beam dan dinding bata.

Cuba letakkan tangan anda pada dinding dan gerakkan pada sepanjang dinding. Adakah anda dapat rasakan seumpama tedapat alunan pada dinding rumah anda? Jika ya, bermakna dinding rumah anda ada masalah ini.

Masalah ini biasanya berpunca daripada tukang plaster / lepa yang tidak mahir. Sekiranya wave pada dinding rumah anda sangat ketara, masalah ini boleh berpunca daripada kerja ikatan bata.

Untuk lebih pasti, boleh gunakan lampu suluh dan halakan cahaya daripada tepi dinding. Sekiranya dinding rumah beralun, anda boleh lihat bayang bagi kawasan yang beralun.

Dua kesan yang berbeza disini. Blistered adalah pop-up yang berlaku pada dinding. Biasanya disebabkan oleh nisbah campuran plaster yang salah dan ditambahkan dengan proses panas-sejuk pada dinding.

Bertampal-tampal atau patchiness pula disebabkan kualiti kerja yang tidak memuaskan. Anda boleh rasa dengan tangan, malah mungkin anda boleh lihat dengan mata keadaan berbelak-belak pada dinding anda.

Kalau anda perhatikan, kebanyakan kerosakan pada dinding berlaku pada lapisan plaster. Kenapa? Kerana kita tidak dapat melihat defect yang berada disebalik plaster. Mungkin kalau kita pecahkan lapisan plaster, banyak lagi kerosakkan yang boleh kita nampak.

Apa beza rekahan dengan retakan rerambut? Rekahan adalah istilah yang digunakan untuk keretakan yang serius. Sekiranya anda boleh melihat cahaya daripada sebelah luar dinding anda maknanya terdapat rekahan pada dinding anda.

Kesan jenis ini adalah lebih berbahaya kerana ianya menghadapi kegagalan pada struktur. Jadi anda boleh mengambil tindakan yang sewajarnya.

Namun begitu ianya boleh juga berpunca daripada kualiti kerja yang kurang memuaskan ataupun nisbah campuran mortar yang salah menyebabkan ikatan antara bata tidak kukuh.


Kesilapan Yang Kerap Kita Buat Dalam Bilik Air, Ramai Tak Perasan

Kesilapan yang kerap kita buat dalam bilik air, ramai tak perasan. Pernah tak dengar ungkapan, kalau nak tengok kebersihan seseorang itu, tengok bilik airnya.

Pada pandangan anda, mengapa begitu? Seperti yang kita ketahui, bilik air ialah tempat untuk kita membersihkan diri. Bayangkan jika bilik air pun kotor, bagaimana pula dengan kebersihan diri?

Sebenarnya walaupun bilik air sudah dicuci hari-hari, dan bilik air sentiasa dalam keadaan bersih, ada beberapa perkara yang anda terlepas pandang. Cuba semak beberapa perkara berikut:

TIDAK MENUTUP PENUTUP MANGKUK TANDAS

Sebenarnya, ada sebab kenapa mangkuk tandas duduk dilengkapi dengan penutup. 60% responden tidak menutup mangkuk tandas mereka ketika mengepam (flush). Tabiat ini menyebabkan partikel air dari proses flush tadi akan terpercik keluar dari mangukuk dan mungkin terkena pada bahagian-bahagian lain di dalam tandas seperti berus gigi, sabun dan sebagainya. Menurut kajian dari Dr. Charles Gerba, bakteria yang terbebas boleh berada diudara agak lama sebelum menjumpai habitat yang sesuai. Oleh itu, jika anda seorang yang mementingkan kebersihan, jadikan ia sebagai amalan.

SIMPAN BERUS GIGI DI DALAM TEMPAT BERTUTUP

Mungkin anda rasa kaedah ini dapat menghindari berus gigi yang digunakan dari tercemar dengan bakteria. Hakikatnya, apabila berus gigi yang telah digunakan dan masih basah disimpan terus di dalam bekas bertutup ia lebih menggalakkan pembiakan bakteria. Ini disebabkan, kondisi berus yang masih lembap ketika disimpan tidak dapat kering sepenuhnya dan menjadi habitat pembiakan bakteria.

SIMPAN BARANG MEKAP DI DALAM BILIK AIR

Memang memudahkan anda bersolek jika barang make-up disimpan di dalam bilik air. Sebab itu, ada yang mengambil keputusan menyediakan bekas simpanan barang make-up di dalam bilik air. Sebenarnya, barang make-up anda tak kiralah lipstick atau berus tak sesuai disimpan di dalam bilik air. Kondisi bilik air yang lembap akan menggalakkan pembiakkan bakteria pada barang make-up anda walaupun disimpan di dalam bekas yang bertutup. Hal ini juga akan menyebabkan barang make-up cepat rosak.

SANGKUT TUALA

Sepatutnya tuala disidai bukannya disangkut. “Good rule of thumb” tuala perlu dicuci atau diganti selepas tiga kali digunakan. Itu pun jika anda sidai selepas digunakan. Tapi, jika anda sekadar sangkut atau gantung tuala, kondisinya yang lembap akan menggalakkan pembiakan bakteria. Sebab itulah, tuala mudah bertahi lalat.

HANYA TUKAR LUFFA ATAU BERUS BADAN SETIAP 3-4 MINGGU

Selagi tak lunyai, berus atau penyental badan akan digunakan. Silap tu, lagi kerap anda menggunakannya, lebih kerap ia perlu diganti. Ini disebabkan tekstur penyental yang berserabut terutamanya yang diperbuat dari serat petola menjadi habitat bakteria.

TIDAK BUKA TINGKAP BILIK AIR SELEPAS DIGUNAKAN UNTUK TUJUAN PENGUDARAAN

Jika bilik air anda dilengkapi dengan sistem pengudaraan tak kisahlah jenis kipas, tingkap atau sebagainya, pastikan ia sentiasa dibuka ketika anda menggunakannya. Sekurang-kurangnya 15-20 minit. Ia bagi mengurangkan kadar kelembapan di dalam bilik air dengan kadar segera.

TIDAK PERNAH CUCI SHOWER CURTAIN

Ini lagi satu masalah yang ramai abaikan. Ada yang sudah bertahi lalat jadinya. Sebaiknya, shower curtain perlu dicuci setiap bulan. Kalau malas sangat, cari sahaja shower curtain jenis mudah dicuci menggunakan mesin basuh.

MEMBAWA TELEFON BIMBIT KETIKA MENGGUNAKAN TANDAS

Mesti ramai mempunyai tabiat membawa telefon bimbit ke dalam bilik termenung kan? Sedar tak ia mudah menjadi tempat pencemaran bakteria. Sebaiknya elakkan daripada membawa dan menggunakan telefon bimbit ketika menggunakan tandas.

Sumber: https://www.goodhousekeeping.com

Mencuci atau membersihkan tingkap nampak mudah. Tapi hakikatnya, membersihkan tinkap adalah tugas yang lebih memenatkan berbanding menyapu satu rumah. Ia lah, tingkap paling rajin pun dicuci setahun sekali. Jelas, banyak kotoran yang melekat terutamanya tinja serangga.

Tambahan, celah-celah tingkap pun mudah berabuk. Silap hari bulan, habuknya dah melekat dan susah untuk dibersihkan. Selain itu juga, ramai memilih sabun sebagai medium pencuci tingkap. Salah tu, sabun akan menyebabkan tingkap anda lebih kelihatan kusam dan mudah melekat kotoran. Bukan itu sahaja, ia akan menggandakan kerja anda kerana perlu menyingkirkan atau membilas tingkap berkali-kali supaya sabuan cucian hilang. Untuk pastikan tingkap anda bersih dan berseri selepas dicuci, apa kata cuba campuran ramuan pencuci tingkap ini

Bahan-bahan:
2 sudu Pencuci pinggan mangkuk
1 cawan Cuka
8 cawan air panas
mop ataupun kain mikrofiber
1 baldi dan 1 botol penyembur

Langkah-langkahnya:

1. Campurkan kesemua bahan-bahan tersebut di dalam baldi. Kemudian gaul sebati dengan mop. Kemudian isikan larutan tadi ke dalam botol penyembur.2. Sasarkan untuk cuci tingkap bahagian mana dulu. Lepas tu bolehlah anda semburkan larutan tadi ke bahagian tingkap itu. Macam pemilik dalam gambar ini beliau nak cuci tingkap luar rumah terlebih dahulu.
3. Anda boleh menggunakan kain mikrofiber ataupun mop seperti yang ditunjukkan dalam gambar ini. Pemilik memilih menggunakan mop kerana ia mudah mencapai bahagian tingkap paling atas tak perlu nak panjat-panjat. Satu lagi kaedah yang anda lakukan jika menggunakan kain mikfrofiber, sarungkan saja pada mop dan ikat kemas. Cara itupun boleh.
4. Bersih sehingga anda benar-benar berpuas hati. Anda boleh kembali menyembur larutan tadi jika perlu.
5. Setelah siap dicuci, anda bolehlah membilas dengan air seperti biasa untuk menghilangkan sisa-sisa larutan itu.
6. Anda boleh membiarkan tingkap kering dengan sendirinya ataupun gunakan kain kering/alat yang boleh mengurangkan lebihan air di tingkap. Siap! Pencuci ini juga sesuai digunakan untuk menbersihkan cermin dan pintu kaca

Merawat tanaman bukan lah hal yang mudah kerana ianya harus konsiten. Mulai dari menyiram. memberi baja sehinggalah penyediaan lingkungan yang sesuai dengan keperluan tanaman. Namun, masih terdapat tanaman yang tetap bermasalah, layu dan lalu mati walaupun segala perhatian telah diberikan sewajarnya.

Walaupun kelihatan tanaman anda gagal, menurut Richard Cheshire, ahli tanaman di Patch Plants, kemungkinan besar ia masih boleh diselamatkan. Berikut 4 langkah yang boleh anda lakukan untuk menyelamatkan tanaman anda:

Jika tanaman anda jenis berbatang keras atau kayu, cuba kupas sedikit dengan perlahan-lahan dan periksa bahgian dalam batang. Jika anda melihat bahagian dalam masih segar, ini menunjukkan tanaman anda masih boleh diselamatkan. Akan tetapi, sebaliknya jika ia kelihatan kering dan berubah warna coklat.

Pangkas atau buang pada bahagian-bahagian yang rosak, mati, kekuningan atau pun kelihatan layu dengan segera. Kaedah ini berupaya menggalakkan akar dan nutrisi untuk terus memberi fokus pada bahagaian tanaman yang masih berpotensi untuk terus hidup

Jika kelihatan tanaman anda layu sahaja, cuba berikan siraman segera. Akan tetapi, pastikan siraman dilakukan dengan betul. Tidak terlalu banyak hingga menyeabbkan tanah bertakung air. Hal ini hanya akan memudaratkan tanaman anda. Lakukan siraman sedikit demi sedikit namun teratur

Setelah melepasi tahap kritikal dan kelihatan tanaman mula stabil, anda boleh lakukan pembajaan. Perkenalkan dengan pembajaan organik yang ringan terlebih dahulu untuk membekalkan semula keperlua tanaman

1. Masukkan sedikit cuka ke dalam baldi yang berisi air.

2. Rendamkan pakaian anda itu ke dalam air campuran cuka tadi. Biarkan semalaman.

3. Pada keesokannya, cuci pakaian anda itu seperti biasa dengan menggunakan sabun.

4. Sementara itu, sediakan air panas yang telah dicampur dengan perahan limau nipis.

5. Kemudian bilas pakaian anda tadi dengan air panas campuran limau nipis.

6. Biarkan pakaian anda dalam larutan tersebut seketika.

7. Kemudian cuci sekali lagi dengan menggunakan sabun pencuci.

8. Bilas dengan air bersih.

9. Kemudian jemur pakaian tersebut sehingga kering. Zat asam yang terdapat pada cuka dan limau nipis telah menghilangkan tahi lalat yang ada pada pakaian anda. Selamat mencuba!


Tanam Lada Solok Tepi Rumah Je, Buah Lebat Siap Boleh Berniaga

Semalam cili padi kampung, hari ni kita cerita pulak pasal lada solok. Lada solok banyak digunakan dalam masakkan pantai timur. Selain di buat solok lada yang enak dimakan dengan nasi kerabu, ia juga sesuai di gunakan untuk membuat young tou fu, lada jeruk dan pelbagai lagi. Rasenya lebih enak dan rangup jika dibandingkan dengan lada hijau biasa.

Ben nak kongsi macam mana nak dapatkan pokok lada solok yang berbuah lebat,tahan penyakit seperti lalat buah,bena putih dan sebagainya. Daun pula subur menghijau tidak kerinting.

Kedai barangan terpakai atau secondhand shop merupakan tempat yang menyeronokkan untuk dilawat kerana kemungkinan untuk anda menjumpai sesuatu yang limited ataupun istimewa adalah sangat tinggi. Bagaikan harta karun yang sedang menunggu untuk dijumpai oleh mereka yang cukup merani untuk menerokai kedai-kedai barangan lama.

Kini, barangan terpakai tidak lagi dilihat sebagai barang pilihan untuk mereka yang tidak mampu. Malah, lambakan perabot dan perhiasan vintaj atau antik kini menjadi lebih popular dikalangan pengguna yang lebih gemar dengan pendekatan mesra alam.

Impiana telah kumpulkan 5 kedai perabot dan perhiasan second hand yang boleh anda lawati :

1. KEDAI KAKI LELONG
Brickfields, 67 Lorong Scott, Brickfields, 50470 Kuala Lumpur

2. ONE STOP BUY&SELL
23, Jalan Bandar 16, Pusat Bandar Puchong, 47100 Puchong, Selangor

3. CHAI&CHAI TRADING
No.K20-24, Jalan Ipoh, Batu 4 1/2 51200 Kuala Lumpur

4. RENEW MART SDN BHD
Lot 3739-A, Jalan Kampung Baru Subang, Seksyen U6, 40150 Shah Alam, Selangor

5. PAKAR PERABOT TERPAKAI SHAH ALAM
No 32, 34 Jalan Rugbi 13/30, Tadisma Business Park, 40100 Shah Alam

Papan pemotong merupakan salah satu peralatan yang wajib ada di dapur setiap orang. Ia memudahkan aktiviti memotong sayur-sayuran mahupun daging dan ikan. Kerja pemotongan akan jadi lebih teratur dan selamat.

Papan pemotong yang diperbuat daripada material plastik terutamanya, memang mudah kotor dan bertukar kehitaman. Tambahan lagi jika pemiliknya seorang yang rajin masuk ke dapur. Walaupun sudah dicuci dengan sabun, disental dengan span, kotoran ini sangat degil dan susah untuk tanggal. Tapi anda tidak perlu khuatir lagi, kerana IMPIANA ada caranya…

1) Potong limau nipis kepada dua bahagian

2) Taburkan baking soda pada keseluruhan papan pemotong.

3) Gosok papan menggunakan limau yang dipotong tadi.

4) Biarkan selama 10 minit.

5) Selepas 10 minit, gosok semula papan menggunakan baki limau tadi.

6) Kemudian tuang cuka epal ke permukaan papan dan gosok/sental sehingga puas hati.

7) Boleh juga gunakan berus besi bagi menjamin kotoran tertanggal dengan mudah.

8) Akhir sekali, bilas papan sehingga bersih dan putih seperti baru.

Natural farming (NF) merupakan salah satu kaedah pertanian secara mampan dengan menggunakan sumber semulajadi yang berada di sekeliling kita seperti mikroorganisme, enzim serta baja yang dihasilkan sendiri dengan menggunakan tumbuhan dan haiwan.

Kebaikkannya adalah untuk menghasilkan makanan yang selamat, mesra alam di samping berupaya menyuburkan tanah secara alami.

5 jenis baja cecair (NF):

1. Baja hijau
2. Baja Buah-buahan
3. Baja berasaskan ikan
4. Baja berasaskan tulang
5. Baja berasaskan kulit telur/kerang/siput

Kaedah membuat baja hijau / Buah

1. potong 1 kg tumbuhan/buah seperti kangkung/batang pisang/buah muda)

*untuk baja buah, hanya ubah penggunaan 1kg sayur kepada 1kg buah-buahan. yang lainnya proses dan bahan perapan yang digunakan sama

2. Adunkan 1 kg tumbuhan hijau tadi bersama 1 kg gula merah ke dalam bekas yang kedap udara

3. Tutup mulut bekas simpanan dengan kain kasa atas kertas sahaja

4. Peram selama 7 hari

5. Tapiskan dan asingkan sisi untuk mendapatkan cecairnya.

6. Letakkan sisa pada permukaan tanah sebagai sungkupan.

7. Ambil 1 sudu besar cecair baja dan campurkan ke dalam 5 liter air

8. Jadikan bahan campuran tadi sebagai siraman pada tanaman sekurang-kurangnya dua minggu sekali


Pelakon Korea Hyun Bin Beli Tunai Villa RM16 Juta, Dekorasi Macam Hotel Mewah

Hyun Bin beli villa mewah bernilai lebih RM16 juta secara tunai, siap boleh nampak ‘Han River’. Kediaman pasangan pelakon Korea terkenal Hyunbin dan Son Ye-jin itu telah mencuri perhatian ramai. Terbaharu menerusi program tvN ‘Free Doctor’ yang bersiaran pada 29 Mei lalu telah memaparkan kediaman rumah milik beberapa pasangan selebriti Korea.

Rumah pasangan pelakon utama drama ‘Crash Landing On You’ iaitu Hyunbin dan Son Ye-jin turut telah dipaparkan. Kediaman pasangan bahagia ini terletak di W High-class House di Kampung Achiul, Guri-si, Gyeonggi-do.

Kediaman yang diduduki oleh pasangan ini adalah merupakan sebuah villa mewah yang dibeli Hyunbin pada Januari 2021. Villa mewah ini bernilai 4.8 bilion won (RM16,712,732.21) dan dibeli secara tunai. Hebat! Beli secara tunai tu!

Menerusi siaran tersebut juga, turut dipaparkan bahagian tingkat satu villa tersebut. Menariknya di bahagian tersebut, dilengkapi dengan pelbagai kemudahan seperti lobi mewah. Paling mengujakan, pemandangan Han River juga boleh dilihat melalui tingkap kaca di bahagian ruang tamu.

Jom kita cuci mata melihat kediaman dan dekorasi kediaman pasangan Hyunbin dan Son Ye-jin ini!

ARTIKEL BERKAITAN:

{VIDEO} MakeOver Ruang Tamu & Ruang Makan. Dah lama berkurung dalam rumah dah mula rasa bosan dengan dekor dalam ruang rumah anda. Impiana ada banyak tip menarik dengan video yang mampu memberi inspirasi pada semua.

Sebut sahaja Elyza’s pasti semua akan terbayang langsir bukan? Owh! kali ini IMPIANA nak kongsikan tip menarik bersama Elyza’s, bukan hanya langsir malahan 1001 tentang dekorasi yang Elyza’s tawarkan kepada anda semua.

Kalau nak tahu apa dia tengok video ni sampai habis. Raya nak dekat ni sesuai la… kalau nak makeover ruang tamu & ruang makan anda.

Elayza’s menawarkan pelbagai perkhidamatan untuk kediaman anda, pendek kata macam One stop center untuk kediaman anda. Usah bimbang mana nak cari tempat hiasan kediaman anda untuk raya tahun ini.

Tak perlu la tunggu raya, yang mana baru dapat kunci rumah pun dah boleh ke Elyza’s. Pemilik rumah yang dan bosan dengan dekor lama rasa macam inginkan nafas baru dalam kediaman anda ini lah masanya.

Jangan lupa Follow, Like & Share : Facebook IMPIANA, Instagram IMPIANAMY, Youtube IMPIANA TV, Tiktok IMPIANAMY

Ia berikutan terdapat beberapa pembeli yang memberikan alasan seperti:

Realitinya, segala urusan jual beli rumah subsale, milikan kosong sesebuah rumah hanya akan diserahkan oleh penjual kepada pembeli setelah pindah milik didaftarkan daripada nama penjual kepada nama pembeli. Proses ini berlaku selepas pihak pembeli menjelaskan keseluruhan baki harga jual beli kepada penjual,  sama ada melalui pembiayaan bank atau secara tunai.

Selalunya ia dinyatakan secara jelas di dalam SNP yang ditandatangani oleh kedua-dua belah pihak.

Oleh itu, tindakan pembeli meminta kunci untuk mendiami rumah tersebut lebih awal adalah bertentangan dengan peruntukan dalam SNP serta menjurus kepada kesan buruk seperti:

1) Jika berlaku sebarang masalah dalam urusan jual beli rumah tersebut yang menyebabkan SNP terpaksa dibatalkan, maka pembeli hendaklah menyerahkan kembali rumah tersebut kepada penjual.

2) Jika pembeli dah buat renovation terhadap rumah, tiba-tiba SNP terpaksa dibatalkan dan rumah tersebut terpaksa dikembalikan kepada penjual, segala renovation pada rumah

tersebut jadi hak tuan rumah sepenuhnya. Tak semena-mena tuan rumah yang untung akibat sifat teruja dan tidak sabar pembeli. Kena aware anda juga tak boleh tuntut sebarang ganti rugi terhadap penjual atas segala kos renovation yang telah dikeluarkan kerana ianya atas risiko anda sendiri.

3) Jika penjual mati sebelum urusan jual beli rumah tersebut selesai, rumah tersebut akan dianggap sebagai harta pusaka simati dan waris-warisnya berhak menuntut rumah tersebut sebagai harta pusaka.

4) Selain itu, tanpa pengetahuan pembeli, rumah tersebut berada dalam proses lelongan oleh pihak bank. Sekiranya anda telah mendiaminya dan dapat tahu yang sebenarnya rumah tersebut telah dilelong, sudah pasti anda terpaksa menyerahkan rumah tersebut kepada pembeli yang berjaya dalam lelongan tersebut.

Jadi elakkan minta kunci lebih awal daripada penjual sebelum urusan jual beli rumah tersebut sempurna.

Sebaiknya, rancang terlebih dahulu sebelum membeli sesebuah rumah. Pastikan sekurang-kurangya dalam tempoh 3 hingga 6 bulan urusan jual beli rumah tersebut, anda mempunyai tempat tinggal yang sepatutnya, bukannya sign sahaja SNP terus mengharapkan untuk memasuki rumah tersebut dengan serta merta.

Terima kasih,

SALKUKHAIRI ABD SUKOR
Timbalan Presiden
Persatuan Guaman Hartanah Malaysia (HartaGuam)


Deko Rumah Cantik, Tapi Masuk Rumah Tak Beri SALAM. Boleh Jadi Sarang Syaitan

Memberi salam bukan sekadar kelihatan cantik adabnya. Malah ia ada maksud tersirat di sebalik apa yang disarankan oleh agama islam.

Mengapa perlu beri salam bila masuk ke rumah?

Pernah tak dengar orang-orang dulu cakap, kalau kita keluar dari rumah, ada benda-benda mistik tak kirah lah saitan atau jin ikut balik? Zaman moden ni ramai tak percaya kan.

Kita digalakkan memberi salam semasa hendak masuk kedalam rumah sepertimana Firman Allah s.w.t. yang bermaksud:

”…Maka apabila kamu memasuki mana-mana rumah, berilah salam ke atas sesama kamu sebagai penghormatan yang disyariatkan oleh Allah, yang diberkati (mengandungi keselamatan, rahmat dan keberkatan) lagi baik…” (Surah an-Nur: 24 : 61)

Begitu juga hadis dari Nabi Muhammad s.a.w. yang menyebut secara khusus tentang anjuran dan kelebihan memberi salam sebelum memasuki rumah. Antaranya:

“Tiga golongan yang kesemua mereka itu dijamin oleh Allah, jika dia hidup diberi kecukupan dan jika dia mati masuk syurga, iaitu: Sesiapa yang masuk rumahnya dengan memberi salam, maka dia dijamin oleh Allah ‘Azza wa Jalla, sesiapa yang keluar pergi ke masjid, maka dia dijamin oleh Allah dan sesiapa yang keluar untuk pergi berjihad di jalan Allah, maka dia dijamin oleh Allah.” (Hadits riwayat Al-Bukhari)

Betapa indahnya Islam, kita telah diberikan jaminan oleh Allah akan kecukupan dalam hidup dan syurga setelah mati, dengan hanya mengikuti segala perintah Allah s.w.t. dan amalan yang telah ditunjukkan oleh Nabi Muhammad s.a.w., iaitu

Bagaimanakah memberi Salam?

Terdapat beberapa pendapat yang menyebut tentang bentuk atau cara memberi salam. Apa yang ingin saya kongsikan ini adalah dengan cara memberi salam sepertimana biasa kita sebut iaitu ‘Assalammualaikum’ atau ‘Assalammualaikum warhmatulLah’.

Terdapat sebuah hadis yang diriwayatkan daripada Anas bin Malik r.a., beliau berkata: Rasulullah s.a.w. bersabda:

“Wahai anakku! Jika kamu memasuki (rumah) menemui ahli keluarga kamu, berikanlah salam, nescaya akan mendatangkan keberkatan ke atas kamu dan ke atas ahli keluarga kamu.” (Hadits Riwayat At-Tirmidzi)

Memberi salam itu juga boleh disifatkan sebagai mengingati Allah. Apabila kita merujuk kepada kelebihan menyebut nama Allah sebelum masuk rumah, rumah tersebut akan terhindar daripada syaitan.

Benarkan syaitan akan masuk ke dalam rumah apabila kita memasuki sesebuah rumah itu tanpa memberikan salam?

Berdasarkan maksud hadis dari Jabir bin ’Abdillah r.a. , Beliau pernah mendengar Nabi Muhammad S.A.W. bersabda :

“Apabila seseorang dari kamu masuk ke dalam rumahnya, lalu menyebut nama Allah ketika memasukinya dan ketika hendak makan, berkata syaitan: Tiada tempat bermalam dan tiada makan malam untuk kamu semua (para syaitan). Dan apabila seseorang masuk ke dalam rumahnya tidak menyebut nama Allah ketika memasukinya, maka berkata syaitan: Kamu semua (para syaitan) telah mendapat tempat bermalam. Jika dia tidak menyebut nama Allah ketika hendak makan, berkata pula syaitan: Kamu semua telah mendapati tempat bermalan dan makan malam.” (Hadis Riwayat Muslim)

Dengan ucapan salam, sesebuah rumah itu akan senantiasa dalam keberkatan daripada Allah Ta’ala, diberi kecukupan dan terhindar daripada gangguan syaitan. Bila rumah mendapat berkat maka penghuninya, InsyaAllah akan hidup dalam keadaan tenang dan tenteram.

Daripada Abu Malik al-Asyaari bahawa Rasulullah bersabda maksudnya:

“Apabila seorang hendak masuk ke dalam rumah, hendaklah dia mengatakan: Ya Allah, aku mohon kepada Engkau sebaik-baik tempat masuk dan sebaik-baik tempat keluar. Dengan nama Engkau kami masuk dan dengan nama Engkau kami keluar, dan kepada Tuhan kami, kami menyerahkan diri, kemudian memberi salam kepada keluarga.” (Riwayat Abu Daud).

Jadi, Mulai hari ini didik diri dan isi rumah anda termasuk anak walaupun masih kecil untuk memberi salama sebelum masuk rumah. Kalau deko cantik meletop, tapi rumah tak harmoni sacara rohaninya pun tak guna. Anda sebagai pemilik pun rasa tak selesa dan ada ja tak kena.

Sumber: http://iluvqaseh.blogspot.my

Apabila tiba waktu untuk membersihkan rumah, pasti ada dikalangan anda berasa stres dan pening untuk membersihkan debu habuk yang melekat pada permukaan perabot seperti kabinet televisyen, meja, sofa, celah-celah langsir dan sebagainya.

Nak pula tu, kekotoran debu habuk ini masih ada dan melekat di permukaan perabot dalam rumah anda padahal anda baru sahaja membersihkannya beberapa hari yang lalu. Pelik kan?

Walaupun pelik, perkara tersebut sememangnya benar dan berlaku. Jadi tidak hairan lah kalau ada yang berasa stres ketika mahu mencuci debu habuk yang ada di dalam rumah.

Tetapi kini anda tidak perlu berasa stres dan pening untuk membersihkannya kerana ada petua mudah yang boleh anda lakukan untuk menyelesaikan masalah tersebut.

Bahan-bahan yang diperlukan adalah;

Akhir sekali, campurkan kesemua bahan tersebut dan tuangkan ke dalam botol penyembur kemudian goncangkan selama beberapa saat.

Selepas itu, campuran cecair tersebut sudah boleh untuk diguna pakai bagi kerja-kerja mencuci debu habuk yang ada di dalam rumah anda. Mudah kan? Selamat mencuba!

Sumber: Instagram Jason Jezi

Kadangkala apabila terlalu penat, kita terlepas pandang ataupun lupa mahu mengasingkan pakaian putih dengan yang berwarna. Sudahnya, warna luntur pada baju putih dan mungkin tidak boleh dipakai lagi. Tetapi, sebelum anda buang baju yang terjejas itu, cuba dahulu beberapa tip IMPIANA ini mudah-mudahan ia dapat mengembalikan keaadan asal pakaian tersebut.

1. Rebus pakaian
Merebus pakaian yang terkena warna luntur sejurus selepas anda menyedarinya akan mengurangkan risiko warna tersebut untuk kekal pada pakaian. Lagi cepat, lagi bagus.
tetapi bergantung pada jenis material pakaian juga. Jika jenis yang nipis dan kurang tahan, lebih baik anda rendamkan sahaja dalam air panas selama beberapa minit.

2. Perahan lemon/limau

Selain itu, boleh juga cuba untuk rendamkan pakaian terjejas kedalam campuran air panas dengan perahan lemon. Bergantung pada tahap kerosakan yang berlaku, perahan lemon perlulah dibancuh sesuai dengan kekotoran.

3. Bahan peluntur

Letakkan 1 sudu sabun basuh baju kedalam baldi kemudian isi air mengikut kesesuaian. Ambil peluntur sebaiknya yang berperisa lemon, dan tuang sebanyak 5 penutup botol kedalam baldi tadi.Kacau campuran sehingga rata dan rendamkan baju terjejas kedalam baldi tersebut. Biarkan sekurang-kurangnya untuk beberapa jam sebelum dibasuh dan dibilas.

Ketahui Jenis Kerosakan Dinding Dan Cara Atasinya. Dinding rumah merupakan elemen yang penting untuk sebuah rumah. Anda harus mengenal pasti keadaan dinding rumah anda. Terdapat beberapa permasalahan seperti dinding beralun, retak, rekah, senget, berlumut dan sebagainya. Bayangkan sekiranya anda perlu melihat semua defect ini setiap hari, ia pasti menyakitkan mata memandang dan menimbul kerisauan.

Sifat bata ialah ianya menyerap air. Jadi ia boleh menyerap air daripada bawah tanah. Biasanya ianya berlaku pada bahagian bawah dinding dan anda boleh rasa dengan menggunakan tangan.

Sebelum kerja mengikat bata dijalankan, DPC (damp proof course) hendaklah dipasang pada lapisan yang pertama. Tujuan DPC ialah untuk menghalang air daripada tanah untuk naik ke dinding bata. Kewujudan air dalam dinding boleh menggalakkan pertumbuhan lumut pada dinding.

Selain itu, dinding yang lembap boleh perpunca daripada berlakunya kebocoran pada paip di dalam dinding. Perkara ini boleh dipastikan dengan melihat sama ada dinding tersebut bersebelahan dengan tandas, dapur dan sebagainya.

Kerosakan jenis ini agak susah untuk dikesan. Anda perlu perhatikan betul-betul baru anda boleh mengesan kesan jenis ini. Seperti namanya ukurannya hanyalah selebar sehelai rambut sahaja.

Banyak faktor yang boleh menyebabkan kerosakkan jenis ini. Antaranya ialah :

– Dinding bata tidak dibasahkan sebelum kerja-kerja plaster menyebabkan air di dalam mortar diserap oleh bata dan menyebabkan berlakunya hairline crack pada plaster.- Rumah melalui proses untuk settle dan menyebabkan berlaku perbezaan pergerakan antara struktur utama rumah dengan dinding bata. Anda boleh lihat sekiranya hairline crack berlaku pada sambungan antara tiang / beam dan dinding bata.

Cuba letakkan tangan anda pada dinding dan gerakkan pada sepanjang dinding. Adakah anda dapat rasakan seumpama tedapat alunan pada dinding rumah anda? Jika ya, bermakna dinding rumah anda ada masalah ini.

Masalah ini biasanya berpunca daripada tukang plaster / lepa yang tidak mahir. Sekiranya wave pada dinding rumah anda sangat ketara, masalah ini boleh berpunca daripada kerja ikatan bata.

Untuk lebih pasti, boleh gunakan lampu suluh dan halakan cahaya daripada tepi dinding. Sekiranya dinding rumah beralun, anda boleh lihat bayang bagi kawasan yang beralun.

Dua kesan yang berbeza disini. Blistered adalah pop-up yang berlaku pada dinding. Biasanya disebabkan oleh nisbah campuran plaster yang salah dan ditambahkan dengan proses panas-sejuk pada dinding.

Bertampal-tampal atau patchiness pula disebabkan kualiti kerja yang tidak memuaskan. Anda boleh rasa dengan tangan, malah mungkin anda boleh lihat dengan mata keadaan berbelak-belak pada dinding anda.

Kalau anda perhatikan, kebanyakan kerosakan pada dinding berlaku pada lapisan plaster. Kenapa? Kerana kita tidak dapat melihat defect yang berada disebalik plaster. Mungkin kalau kita pecahkan lapisan plaster, banyak lagi kerosakkan yang boleh kita nampak.

Apa beza rekahan dengan retakan rerambut? Rekahan adalah istilah yang digunakan untuk keretakan yang serius. Sekiranya anda boleh melihat cahaya daripada sebelah luar dinding anda maknanya terdapat rekahan pada dinding anda.

Kesan jenis ini adalah lebih berbahaya kerana ianya menghadapi kegagalan pada struktur. Jadi anda boleh mengambil tindakan yang sewajarnya.

Namun begitu ianya boleh juga berpunca daripada kualiti kerja yang kurang memuaskan ataupun nisbah campuran mortar yang salah menyebabkan ikatan antara bata tidak kukuh.


Rahsia Bunga Lebat dan Warna Menarik Untuk Pokok Dalam Pasu

Pasti ada di antara kita yang pernah mengalami situasi di mana warna kelopak bunga di dalam pasu bukan sahaja pucat malah pertumbuhan bunganya juga tidak selebat yang kita mahukan. Kadangkala terasa begitu menghairankan apabila melihat pokok-pokok bunga yang tumbuh di tepi jalan lebih memercik bunganya dan garang pula warnanya.

Apa kurangnya dengan teknik penjagaan kita? Baja dan siraman kerap diberi malah tidak pernah culas pada setiap minggu. Lebih menghairankan apabila bunga-bunga tersebut seolah-olah mengecut dan kecil pula saiznya. Bagaikan seorang anak kecil yang kurus dan tidak bermaya akibat kurang makanan seimbang dalam dietnya sehari-hari. Begitulah juga halnya dengan tanaman berbunga di dalam pasu.

Tanaman berpasu secara kasarnya bergantung 100% kepada pemiliknya dari segi menyalurkan sumber nutrien dan air. Dan sebagai tanaman berpasu, ia mempunyai indikasi tertentu sebagai penanda aras tanaman tersebut hidup dengan baik dan subur. Tumbuh-tumbuhan yang sihat

dikategorikan sebagai mempunyai saiz yang baik, pertumbuhan daun yang hijau dan sihat serta memiliki bunga yang kelihatan cantik dan menarik. Selain itu, tumbuhan tersebut perlulah kelihatan menyerlah dan subur dari setiap aspek pertumbuhannya.  Kuat, kukuh pada batangnya, bunga bersaiz normal dan banyak.

Teknik Pembajaan Untuk Pokok Berbunga

Kebiasaannya terdapat pelbagai baja bunga yang dijual di pasaran sama ada dalam bentuk cecair ataupun atau pun baja butiran. Kebiasaannya baja ini memerlukan bahan asas utama NPK iaitu Nitrogen (N), Fosforus (P) dan Kalium (K). Dengan nisbah pembajaan adalah 2:1:1

Nitrogen: berfungsi untuk pertumbuhan daun

Fosforus : berfungsi untuk menguatkan batang tumbuhan

Kalium: berfungsi untuk pembungaan

Justeru, asas untuk mendapatkan pokok yang mampu berbunga dengan cantik, lebat dan menyerlah warnanya adalah dengan membekalkan sumber tanah yang sangat kaya dengan nutrien. Kandungan NPK untuk pokok berbunga ini mestilah sesuai dengan keperluannya. Andai anda ingin menambah baja organik sebagai tambahan untuk menggalakkan pertumbuhan bunga juga tidak ada masalah. Asalkan anda memenuhi keperluan nutrien asasnya dahulu. Tanah ini juga perlulah mempunyai rutin disiplin pembajaan yang ketat dan digembur secara tetap.

Langkah demi langkah mendapatkan pokok berbunga cantik dan menyerlah warnanya

Pokok kari daun berlubang-lubang dan tak cantik? mesti nak masak pun tak lalu. Kebiasaanya, keadan ini berkalu pada daun kari yang telah matang. Tidak terkecuali juga, pokok yang masih muda. Mesti ramai tak tahu macam mana atau cara atasinya.

Masalah ini sebenarnya berpunca dari sejenis kumbang berwarna putih dan larva. Namun, kesan kerosakakn dari larva kumbang kura-kura lagi teruk berbanding induknya. Apakah cara untuk atasi masalah ini?

Artikel berkaitan:

1. Cantas semua bahagian yang yang mempunyai daun rosak dan bakar bagi mengelak serangga tersebut merosakkan tanaman lain
2. Lakukan penggemburan dan pembajaan seperti biasa. Pembajaan sesuai dilakukan 2 minggu sekali atau paling tidak 1 bulan sekali.
3. Seminggu sekali, sembur pokok kari dengan cuka kayu bagi mengatasi masalah serangan serangga berulang.

Biarpun baru berusia 9 bulan, taman ini telah menunjukkan perubahan ketara 360 darjah yang dilakukan pemilik. Anantha memilih tanaman spesies Bromeliad sebagai watak utama bagi membangkitkan suasana seperti di dalam hutan yang dipenuhi tanaman menumpang pada dahan-dahan pokok rendang. Idea menjadikan spesies tanaman ini sebagai elemen penting didapati saat pemilik mengunjungi Chiang Mai yang memiliki himpunan pelbagai spesies Bromeliad.

Koleksi bromeliad diserlahkan bermula di bahagian hadapan di sebalik kayu keras iras batu yang disandarkan kepada dinding kediaman. Kayu kukuh yang dikilatkan ini menjadi rumah tumpangan membentuk habitat semula jadi bagi himpunan Bromeliad bersaiz kecil. Memiliki perniagaan landskap dan pembinaan membenarkan Anantha bereksperimen dengan ruang serta menghasilkan idea kreatif ini.

Selain daripada elemen landskap lembut yang majoritinya dimonopoli oleh Bromeliad, kehadiran tanaman gantung, elemen air dan batu melengkapkan lagi idea hutan kecil yang dicipta. Menambah fungsi ruang, di bahagian kiri pintu masuk disediakan tempat rehat dilengkapi kerusi dan meja taman buatan kayu kukuh. Bertentangan ruang ini tersergam indah koleksi Bromeliad memenuhi setiap inci ruang taman yang didasari alur air kecil dengan takungan untuk ikan-ikan berenang justeru mencetuskan ambien mendamaikan.

“Taman ini dibina dengan jiwa. Setiap inci taman ini mendapat sentuhan daripada saya sendiri. Sama ada pemilihan tanaman, sistem penyiraman mahupun lokasi tanaman, ia haruslah menetapi keperluan dari segi kuantiti air serta cahaya. Penelitian ini akan menghasilkan taman yang mudah hidup serta kekal berseri,” ujar pemilik saat penulis menyuarakan kekaguman.

Menolak dakwaan Bromeliad sukar untuk dijaga, Anantha mengakui melakukan sendiri  penyelidikan dan eksperimentasi bagi memastikan tanaman tersebut mampu survive di kawasan kediamannya. “Saya mengambil masa selama tiga bulan untuk memahami cara hidup Bromeliad dan karakter tumbuhan ini. Pelbagai penemuan menarik yang didapati sepanjang proses penyelidikan antaranya formula untuk menyuburkan tanaman jenis ini dengan menggunakan enzim buluh,”ujar Anantha lagi tanpa berahsia.

Tujuh kali menukar konsep taman sepanjang 13 tahun menghuni kediaman ini membuatkan Anantha semakin memahami dan fasih mengenai rentak bahasa tubuh setiap tanaman. Maka dengan itu, beliau mencabar diri memilih tanaman Bromeliad sebagai pilihan utama dalam membangkitkan karakter hutan yang diingini.

Bagi menguatkan lagi elemen landskap lembut di kawasan di sekitarnya, tanaman renek berdaun lebar Etlingera elatior dan Calathea lutea dijadikan vertikal landskap mencipta tumpuan di bahagian belakang. Manakala tanaman spesies Juniperus dan Draceana draco diletakkan di tengah-tengah taman bagi menonjolkan bentuk strukturalnya yang unik.

Mengakui menghadapi kesukaran di awal pembinaan taman ini, Anantha kini mampu tersenyum melihat keindahan tamannya. “Dengan bantuan teknologi dan sedikit ilmu, taman ini mampu kekal segar. Sistem penyiraman berbentuk saluran PVC halus sepanjang 60 kaki yang dibina di sekitar taman membekalkan air kepada tumbuhan dalam bentuk kabus sebenarnya banyak membantu mengekalkan kesuburan Bromeliad serta tanaman memanjat,”ujar Anantha.

Saat ditanya lokasi kegemaran di tamannya pula, bekas pegawai khas polis ini pantas menjawab setiap inci taman istimewa baginya. “Setiap sudut mempunyai perspektif pemandangan yang berbeza. Saya suka menghabiskan masa di luar untuk menikmati kemerduan bunyi alam sambil bermeditasi. Ia bagus untuk memberikan ketenangan kepada jiwa,” tambah Ananth.

Menurut pemilik lagi, bagi memastikan minda dan fizikal berfungsi dengan cemerlang, kedua-duanya perlulah mendapat rehat yang secukupnya. Jadi, melalui terapi seperti melihat keindahan pemandangan taman, mendengar bunyi daripada elemen air, bersahabat dengan unggas liar dan menghirup udara segar pasti mencipta suasana rehat menenangkan.

Terdapat kira-kira 35 jenis spesies Bromeliad di dalam taman ini, warna-warna helaian dedaun membangkitkan ilusi persis taman fantasi. Tambahan pula kehadiran sebuah menara pandang yang dikekalkan daripada reka bentuk taman terdahulu mewujudkan ruang santai tersendiri. Dibina sebagai ruang alternatif bagi menyambut tetamu terdekat, lokasinya yang sedikit tinggi memberikan privasi kepada tetamu.

Uniknya reka bentuk taman ini, kebanyakan bahagian ditutupi lapisan batu kerikil dan batu sungai bersaiz sederhana. Batu-batu boulders ini membentuk kawasan berbatu sesuai sebagai habitat tanaman jenis ini yang tidak memerlukan tanah dan kawasan luas. Ruang santai dan taman tidak mempunyai sempadan nyata yang membezakan fungsinya. Penggunaan pelantar kayu di sepanjang anjung dilengkapi perabot luar menjelmakan kesinambungan ruang yang sangat mesra. Penulis sendiri berkaki ayam menerokai keseluruhan kawasan taman.

Setiap ruang mempunyai jalinan perhubungan yang memudahkan eksplorasi ke dalam taman.  Sebagai contoh, untuk memandu pengunjung menuju ke menara pandang, jambatan kayu kecil yang melintasi alur sungai buatan menjadi perantara antara dua ruang ini. Sudut pemandangan merangkumi 360 darjah boleh dilihat dengan jelas dari kedudukan jambatan kecil ini. Di kedua-dua sisi dipenuhi tanaman Bromeliad jenis airplant dan Guzmania memenuhi celah-celah susunan batu. Tunggul kayu pokok rendang pula dijadikan rumah persinggahan buat tanaman ini.

Idea kreatif pemilik bukan hanya dikembangkan melalui bentuk keseluruhan taman, malahan sekecil-kecil elemen turut diberi perhatian. Bunyi air yang lembut dan perlahan daripada kincir air yang diletakkan di dalam kolam ikan memberikan impak besar kepada taman ini. Sayup-sayup irama tersebut diselang-seli dengan kocakan air ikan berenang membangkitkan kedamaian seperti di dalam sebuah hutan kecil.

Nikmat ini bukan sahaja boleh dirasai ketika waktu siang hari, malahan keindahan ini berterusan kala bulan muncul di langit kelam. Benarlah menurut pemilik, bahawa tamannya dikatakan berjaya bukan sahaja disebabkan usahanya sahaja, malahan teknologi terkini menjadi salah satu elemen penting di tamannya. Jadi, tidak hairanlah taman ini sentiasa dikunjungi dan tiada beza siang dan malamnya.

Ketika hari semakin gelap, pemilik menyalakan lampu LED memancarkan cahaya terus ke permukaan taman. Impak indah tersebut penulis gambarkan sebagai sebuah taman fantasi yang dipenuhi tumbuhan berwarna-warni. Tanaman berjuntai lurus turut membiaskan sinaran ini menghasilkan tirai bercahaya indah. Manfaatnya penggunaan lampu LED ini dapat mencerahkan taman dan memberikan peluang menggunakannya setiap masa.

Secara keseluruhannya landskap di taman ini kelihatan berjaya dengan pelbagai elemen yang saling melengkapi. Landskap lembut serasi disatukan bersama elemen landskap kejur serta susun aturnya mewujudkan kedamaian umpama filem fantasi Avatar. Sedikit sentuhan aksesori taman turut menyuntik kehidupan di dalam taman ini. Bak kata pemilik, taman seharusnya dilakar dengan penuh seni melalui jiwa dan sanubari bukan hanya ‘menyumbat’ dan memenuhi ruang-ruang kosong di antaranya sahaja.

Pokok cili mempunyai jangka produktiviti yang terhad iaidtu antara 8-12 bulan sahaja. Selesai tempoh produktiviti, pokok mula mengering dan buah yang jadi dihujung produktiviti pun tak cantik. Untuk memastikan stok tak putus, kebiasaanya proses tanam semula atau sulam dilakukan.

Namun seorang petani komersial iaitu Safirin dari Indonesia punya kaedah dan cara tersendiri dan bijak. Pokok cili yang tua diasah atau rawat semula untuk memastikan ia terus mengelurakan hasil. Teknik meremajakan semula pokok cili tua ini diberi nama “cut back”.

Teknik ini dapat mengeluarkan hasil dalam tempoh yang lebih singkat kerana pohon sudah sedia matang. Langkah-langkah teknik “cut back” yang perlu dilakukan adalah seperti berikut:

1. Buang atau cabut tanaman cili yang sudah mati atau layu

2. Pangkas cabang-canbag cili yang telah kering, rosak, berpenyakit dan tidak normal. Hanya tinggalkan batang keras. Tapi, pastikan sisa beberapa helai daun walaupun hanya 3-4 helai sahaja pada pokok

3. Sapu bahagian cabang atau ranting yang dipotong dengan fungisida dan insektisida (anti funggus dan hama)

4. Gembur tanah sekitar pangkal pokok dan taburkan baja. Baja yang disarankan adalah NPK

5. Tunggu sehingga pokok cili mengeluarkan tunas-tunas baru

6. Bila dah mula tumbuh tunas, lakukan pembajaan 2 minggu sekali dengan baja NPK

7. Tinggalkan hanya 3-5 tunas yang betul-betul sihat dan seterusnya penjagaan pokok cili yang telah mengalami proses “Cut Back ” seperti biasa


(VIDEO) Guna Cara Mudah Dan Selamat Ini Untuk Bersihkan Kotoran Pada Papan Pemotong. Puas Hati!

Hampir semua orang lebih selesa menggunakan papan pemotong yang berwarna putih tu kan? Kalau anda nak tahu material papan pemotong tersebut diperbuat dari plastik dan memang tahan lama, ringan dan mudah digunakan. Malangnya, ia mudah dilekati dengan daki dan kotoran bukan? Berikut ialah cara pantas yang dapat kita lakukan untuk membersih, memutihkan dan membunuh mikroorganisma di permukaan tersebut

1)  Potong limau/lemon mengikut kesesuaian

2) Taburkan baking soda pada keseluruhan papan pemotong.

3) Gosok papan menggunakan lima/lemon yang dipotong tadi.

4) Biarkan selama 10 minit.

5) Selepas 10 minit, gosok semula papan menggunakan baki  limau/lemon itu tadi.

6) Bersihkan menggunakan apple vinegar.

7) Sambung sental papan sampai puas hati!

8) BIla dah puas hati, bersihkan menggunakan air untuk dibilas. Settle!

Buat sendiri lantai simen cara mudah dan murah, tak payah upah tukang. Sebenarnya tak susah mana pun hendak buat lantai simen asalkan anda ada kerajinan untuk melakukannya sendiri.

Barang-barang yang diperlukan juga tidak banyak. Lebih berbaloi buat sendiri jika lantai simen yang ingin dibuat itu terhad keluasannya. Kalau upah tukang, tentu upahnya boleh tahan juga bukan. Jadi eloklah buat sendiri sahaja.

TIP MELAPIS LANTAI KONKRIT BATU MUDAH (TANPA BESI)

Saja nak berkongsi tip konkrit simen mudah, tidak sakit pinggang dan ringan. Ini adalah layer konkrit kasar.

Ratio konkrit:

✓1 beg simen
✓2½ wheelbarrow Pasir
✓1 wheelbarrow Batu

LANGKAH DEMI LANGKAH:

1. Letak je atas bukit pasir.

2. Pecahkan beg simen.

3. Cedok pindah ke sebelah..cedok bahagian bawah agar mudah simen dan pasir bercampur cepat.

4. Pindah sekali lagi, cedok bawah.

5. Apabila sudah sekata, buatlah kawah.

6. Tabur batu di tebing kawah.

7. Isi air sampai hampir limpah kawah dan biarkan 10 minit untuk resapan.

8. Anda akan rasa tebing itu sangat lembut. Sangat mudah dan ringan. Tarik dan ratakan sahaja sambil tarik. Akan rata dengan sendiri.

9. Ratakanlah dengan senduk/trowel simen. Pastikan air tidak bertakung. Siap!

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Beli daun kunyit di kedai sampai seikat tetapi yang digunakan hanya sedikit. Sekadar penambah rasa dan penaik aroma. Jadi apa nak buat dengan lebihan daun kunyit tadi? Jika simpan dalam peti sejuk pun, pasti akan layu dan kering.

Daun kunyit dah 3 minggu. Daun kesum dah 6 hari. Fresh lagi. First time cuba cara ni. Adik yang ajar. Katanya ini cara mak simpan sayur berdaun. Terbukti kekal kesegarannya.

Biasanya daun kunyit, 3 minggu dah kuning dan layu. Daun kesum lagi tak payah kata. Sehari dua dah layu.

Nak tau cara tengok gambar :

1.Lapik kitchen towel (kertas tisu) dalam bekas. Nak guna kain pun boleh.

2.Basahkan kitchen towels tu. Biar dia lembap.

3. Macam tu. Tak banjir. Sekadar lembap je.

4. Masukkan daun kesum & kunyit. Kalau nak guna untuk simpan pudina pun boleh.

5. Tutup atas daun tu dengan kitchen towel lembap juga. Lepas tutup bekas. Masukkanlah dalam peti sejuk. Tak lag asyik membazir je bila beli tak guna.

Ini dia hasil setelah lama simpan. Daun kunyit 3 minggu. Daun kesum 6 hari. Surprise juga masa buka bekas tadi.

Tak sangka, kacang walnut tinggi khasiat ini berupaya menghilangkan kesan calar pada permukaan perabot kayu. Caranya mudah sahaja. Hanya gosok lembut kacang walnut pada permukaan perabot yang calar dan lap dengan kain bersih. Namun, kaedah ini hanya sesuai untuk permukaan calar yang tidak dalam sahaja.

untuk ketahui caranya dengan lebih khusus, sila tonton video yang disediakan:


Trik Bijak Ini Pastikan Tanaman Kekal Subur Walaupun Anda Lama Di Kampung

Buat anda yang cintakan kehijauan dan gemar bercucuk tanam di halaman rumah, pasti susah hati untuk tinggalkan rumah dalam jangka masa yang lama. Takut tanaman layu dan mati kerana tidak disiram.

Tapi tip dari Puan Lina Sahedin yang dikongsi melalui Facebook Kebun Bandar: Jom Tanam Sendiri ini mampu mengelak situasi pokok bunga atau tanaman mati dari terjadi.

Caranya amat praktikal dan menjimatkan! Modal cuma plastik dan getah sahaja. Kreatif sungguh!

“Beginilah cara saya buat kalau nak tinggal rumah dalam beberapa hari. Saya buat begini, mudah modal kurang sebab saya ada banyak jugak pasu depan, belakang dan tepi rumah.”

BAHAN YANG DIPERLUKAN :

LANGKAH-LANGKAHNYA :

1. Isikan air ke dalam plastik kemudian ikat plastik. Tetapi awas, jangan ikat terlalu padat kerana nanti air keluar akan cepat. Biar longgar saja plastik.

2. Cucuk plastik berisi air dengan hujung jarum peniti agar air dapat keluar secara perlahan.

3. Insya-Allah cara ni boleh bertahan beberapa hari. Selamat mencuba semua.

Sumber : Lina Sahedin via Facebook Kebun

Buntu dengan masalah tanaman di laman tidak berbunga? Pelbagai kaedah dan cara telah dilakukan termasuklah memberi baja yang paling mahal, namun hasilnya masih gagal. Adakalanya, baja bukan lah makanan yang diperlukan, tetapi ada faktor luaran lain yang tidak pernah disangkakan. Pastikan 10 faktor ini diaplikasikan kepada tanaman berbunga anda sebagai penyelesaian mudah.

1. Setengah pokok seperti bunga kertas perlu akar bersesak untuk berbunga dan sebab itu ianya senang berbunga sekiranya ditanam di dalam pasu. Pokok yang berbatang lembut tidak memerlukan akar yang padat untuk berbunga.

2. Pastikan air siraman tidak bertakung di dalam pasu, ia akan menyebabkan akar mudah rosak dan akhirnya membunuh pokok.

3. Pokok berbatang keras seperti bunga kertas perlu dicantas agar pucuk baru keluar. Di bahagian pucuk-pucuk baru akan menjadi kudup bunga akan tumbuh.

4. Pastikan tanah yang digunakan adalah peroi dan banyak bahan organik. Tanah liat tidak sesuai sebab ianya akan memegang baja dan pokok tidak akan mendapat segala ‘nutrien’ untuk berbunga.

5. Letakkan pokok di kawasan yang mempunyai matahari yang secukupnya.

6. Buang bahagian kudup bunga yang mula layu bagi memberi peluang kepada kudup lain berkembang

7. Jangan siram bahagian pokok yang telah mengeluarkan kudup. Ia akan mengakibatkan kudup tersebut menakung air dan berisiko untuk rosak.

8. Jangan siram pada kelopak bunga yang sedang berkembang mekar, Ia akan mengakibatkan bunga tidak tahan lama dan cepat layu. Siraman harus di lakukan terus ke pangkal pokok.

9. Guna baja kompos untuk dapatkan bunga yang lebat dan tahan lama seperti kulit udang, kulit pisang, serbuk kopi dan sebagainya.

10. Sweet talk dengan tanaman anda dan selalu membelainya. Tanaman pun ada perasaan tau.

Memiliki sebuah elemen sebagai elemen dekorasi di laman tidak kira lah kolam ikan mahupun kolam renang, perkara pertama yang akan terlintas diminda adalah kosnya yang tinggi dan penyelenggaran rumit.

Saya mula membina kolam ini pada 5 september 2018 dan siap untuk digunakan pada 5 november 2018. Pembinaan buat secara sambilan sahaja selepas selesai tugasan dan pada hujung minggu. Kolam ini dibina sebagai hadiah kepada anak-anak sebab apabila hujung minggu sampai, mereka selalu ajak untuk ke kolam renang berhampiran. Disamping itu juga, memiliki sebuah kolam di dalam unit kediaman adalah impian saya sejak kecil lagi.

Lokasi di pilih berhampiran dengan sump longkang yang mengalirkan air dari saliran. Ia memberi peluang kepada pemilik untuk menyalurkan lebihan air terus ke dalam saliran buangan dengan mudah. Ia bukan sekadar mudah, malah menjimatkan kos dan tenaga untuk menggali dan menyediakan saliran keluar air tambahan dari kolam

Hanya kemasan epron kolam yang menggunkan metarial jubin berona hitam. Pun begitu, bagi melengkapkan rekaan kolam ini, dinding water curtain yang dibina dari konkrit menjadi padanan . dinding water curtain dibiarkan kosong tanpa kemasan bagi menjimatkan kosnya. Namun, pemilik bijak mengolah diding polos tersebut dengan memberi kesan seakan susunan batu corak American Keystone. Untuk memberi impak yang lebih “real” dinding water curtain di oles cat berwarna gelap seakan batu sebenar.

Kerja-kerja binaan dilakukan secara berdikit-dikit. Almaklum lah, tenaga empat kerat en. hafiz seorang yang diusahakan untuk membina kolam ini. Tambahan, kerja jadi lebih terbatas di musim hujan. asas pembinaan kolam ini menggunakan konkrit yang telah di beri kemasan jenis sika top seal untuk lapisan waterproof yang dicantikkan dengan cat epoxy berona biru.

Selesai pembinaan keseluruhan struktur kolam, bagi memastikan ia beroparsi dengan baik dan air dapat dibekalkan sempurna, pemilik telah menggunkan 2 jenis pam bagi melancarkan operasi. Antara jensi pam yang digunakan adalah Bossman dan sebiji pam akuarium berkapasiti besar.

Walaupun kolam yang dibina tidak lah seindah kolam di hotel mewah, ia tetap menjadi hiburan dan ruang kegemaran buat en. hafiz sekeluarga. tambahan, masa bersama keluarga lebih banyak di rumah. Secara tidak langsung, ia memberi peluang kepada pemilik untuk santai dan menenangkan minda dengan selesa sambil memerhatikan anak-anak yang sedang bermandi manda.

Balkoni merupakan ruang atau kawasan yang paling kurang diberi perhatian atau sering dilupakan. Sebenarnya, balkoni mempunyai banyak potensi jika anda hiaskannya. Ia boleh menjadi tempat berehat atau bersantai bersama keluarga dan rakan dihujung minggu. Jika kediaman anda mempunyai ruang balkoni, terdapat pelbagai cara untuk anda jadikannya lebih menarik da selesa. Antaranya adalah dengan menggunakan rumput tiruan atau rumput karpet.
Ia mempunyai beberapa kelebihan buat balkoni anda, antaranya;

Cara pemasangan rumput tiruan untuk ruang balkoni.
1. Kenal pasti ruang yang hendak di pasang dan pastikan ia sesuai untuk pemasangan rumput tiruan.
2. Bersihkan kawasan yang hendak diletakkan rumput tiruan daripada sebarang kotoran. Alih dan kosongkan kesemua perabot yang terdapat pada ruangan tersebut.
3. Ukur ruang balkoni anda dengan pita pengukur supaya ukuran yang dibuat lebih tepat. Selain itu, pastikan lantai anda sama rata.
4. Bentangkan rumput tiruan memenuhi ruangan yang telah ditetapkan. Dan potong lebihan rumput tiruan. Sangat mudah anda hanya perlu memotongnya menggunakan pisau pemotong.
5. Setelah mendapat bentangan yang tepat, gunakan gam dunlop untuk melekatkan rumput tiruan pada lantai. Tuang gam dan ratakan gam pada keseluruh ruang lantai. Kemudian hamparkan rumput tiruan tadi.
6. Untuk mencatikkan lagi ruang balkoni anda, letakkan batu putih seperti batu sungai pada sepanjang sudut tepi balkoni.

Mudah kan? Jangan lupa untuk selenggara dan sentiasa menjaga kebersihan balkoni untuk keselesaan berpanjangan ya. Selamat mencuba!


Rumah Bujang Pemuda Ini Dihias Cantik Walau Hanya Menyewa

Dengan ukuran lebih kurang 650 kaki persegi, rumah ini dilengkapi dengan 3 buah bilik dan 2 buah tandas. Warna hitam, putih dan kelabu gelap menjadi pilihan pemilik, sesuai dengan status bujang yang sentiasa mahu nampak ranggi dan moden. Berbekalkan idea dan ilham dari grup-grup deko di fb, Encik Eemy membeli barangan dan perabot secara berperingkat di IKEA, Kaison serta SSF di sekitar Johor. Minat menghias rumah dipupuk bermula apabila sering menemani ibunya membeli barangan rumah.

Jom kita scroll ke bawah untuk lihat tempat tinggal pemuda ini yang mampu menepis persepsi orang ramai tentang rumah bujang. Selamat menghias!

Pelan rumah memanjang yang menyambungkan sekali ruang tamu dengan ruang makan pastinya boleh buat kita pening hendak memikirkan susun atur dan deko yang sesuai dan menjamin keselesaan. Oleh itu ruang seperti ini haruslah dirancang dengan berhati hati dan teliti agar tidak tersilap langkah, menjadikan ruang tidak nyaman didiami. Rugi nanti.

Jadi disini kami ingin kongsikan idea dekorasi daripada Puan Hasfarina Aziz yang telah berjaya menghias rumah beliau sehingga kelihatan lebih luas dan menarik. Kediaman yang terletak di Bandar Putra, Segamat, Johor ini merupakan rumah jenis teres satu tingkat telah diubah suai dalam masa sebulan berpandukan konsep minimal moden yang juga menerapkan sedikit gaya ala hotel yang menjanjikan eksklusiviti dan sudah tentunya keselesaan.

Dengan bermodalkan RM15k, gabungan barangan dari Kaison, IKEA dan Lazada telah menjadi pilihan tuan rumah. Ruang dengan ukuran 35 kaki x 10 kaki ini dicat warna cream disertakan wainscoting pada bahagian bawah menonjolkan lagi aura mewah rumah ini. Pada bahagian menonton televisyen dan dining area juga ada dipasang pembahagi ruang yang tampak ringkas tapi tetap menarik. Agar ruang tamu memanjang kelihatan luas, pemilik meletakkan tiang sebagai pembahagi di antara ruang makan dan juga ruang menonton tv. Ilusi ini berjaya membuatkan kediaman pemilik kelihatan luas dan lapang.

Mari IMPIANA bawakan pembaca lihat transformasi kediaman Puan Hasfarina sebagai inspirasi. Selamat menghias!

SEBELUM

SELEPAS

Anda boleh bayangkan tidak sekarang jikalau rumah anda tidak ada kaca? Macam mana kita nak bagi udara masuk ke dalam rumah kita sebab tingkap pun buat dari kaca bukan? Bahkan bukan itu sahaja, kaca ini memain peranan di rumah kita kerana ia bagi menampakkan rumah kita menjadi lebih elegan dan canggih. Tetapi, anda tahu ke tidak yang kaca ini ada banyak jenis? Jadi hari ini saya akan menceritakan tentang apa jenis-jenis kaca yang ada.

KACA BENING

Kaca bening atau boleh disebutkan dengan floss glass, tidak mempunyai warna dan tidak memiliki permukaan yang bersih dan licin. Bukan itu sahaja, kaca bening ini mampu membiaskan objek sebanyak 90% dan disebabkan itu, cahaya matahari dapat masuk dengan banyaknya ke dalam rumah kita.

KACA ES

Kaca es, sering dikenali sebagai kaca beku, adalah satu bentuk kaca dengan tekstur pada satu sisi. Tekstur ini bertindak sebagai ciri hiasan sambil merendahkan keamatan cahaya matahari dan keterlihatan orang asing ke dalam angkasa. Anda harus tahu bahawa tekstur ini mempunyai keupayaan untuk menawarkan kesan estetiknya sendiri pada rumah. Pada siang hari, rumah yang menggunakan kaca ini akan menerima cahaya matahari yang mencukupi. Gelas ini biasanya digunakan di bahagian pancuran mandian bilik mandi.

KACA CERMIN

Kaca cermin, juga dikenali sebagai kaca pemantul, adalah sejenis kaca yang mempunyai lapisan oksida logam yang digunakan padanya menggunakan proses dua kali ganda. Pada asasnya, satu sisi kaca ini boleh melalui yang lain, manakala sisi yang lain, seperti cermin, memantulkan gambar. Inilah sebabnya mengapa kaca cermin kadangkala dikenali sebagai kaca sehala. Kaca ini sesuai untuk anda yang ingin memastikan rumah anda tertutup tanpa menggunakan langsir. Kaca jenis ini juga biasa digunakan untuk membuat skylight bumbung.

KACA BERWARNA

Kaca berwarna, selalunya dikenali sebagai tinted glass, ialah kaca terapung yang telah dicelup dengan sedikit pewarna logam. Dengan warna pada kaca, lutsinar kaca berkurangan dan penghuni lebih privasi. Kaca jenis ini boleh menahan sehingga 55 peratus cahaya matahari, menjadikan ruang kelihatan lebih sejuk. Warna yang berbeza boleh membantu menjadikan rumah kelihatan lebih menarik.

Jadi dengan itu, anda sudah tahu apa jenis-jenis cermin bukan? Maka sekarang ini anda semua sudah boleh mengubah cermin anda yang lama dan buruk itu, gantikan dengan cermin mengikut pilihan di atas dan kesesuaian diri anda.

Lagi dua tahun iaitu tahun 2020, seluruh dunia akan tertumpu kepada negara matahari terbit iaitu Jepun kerana mereka akan menjadi negara hos untuk penganjuran Sukan Olimpik Musim Panas, Tokyo 2020. Negara Jepun akan menjadi hos kepada ramai atlet serta pegawai sukan dari seluruh negara termasuk atlet yang beragama islam yang pernah menggegarkan dunia seperti atlet Lawan Pedang Amerika Syarikat, Ibtihaj Muhammad yang dikenali sebagai wanita berhijab pertama memenangi pingat gangsa serta Peninju Great Britain, Muhammad Ali dan sebagainya.

Kredit gambar: independant.co.uk

Kredit gambar: Telegraph.Uk

Oleh itu, sebuah syarikat Architecture gergasi di Jepun iaitu Yasu Project telah mereka cadang pembinaan surau bergerak yang lengkap dengan pili air untuk memudahkan orang islam berwuduk tanpa perlu berjalan jauh untuk mengambil air sembahyang.

Ketua Eksekutifnya, Yasuhara Inueo menyatakan bahawa masjid di Jepun sangat sedikit dan menyulitkan orang islam untuk menunaikan kewajipan dan selepas melihat ramai orang Islam akan datang ke negara kami untuk menonton acara sukan, kami design untuk orang islam agar mereka mudah untuk menunaikan ibadah semasa melawat Jepun, katanya.

Masjid bergerak ini adalah trak kargo yang mana semasa bergerak berkeluasan 2.5 meter, tetapi semasa berhenti dan sedia untuk digunakan, lebarnya bertambah menjadi sepanjang enam meter dan ianya beroperasi dengan menekan butang kawalan khas dan hanya mengambil masa lima minit untuk mengembang sepenuhnya.

Sebaik sahaja selesai proses membuka ruangan dalaman, masjid ini akan mempunyai keluasan 48 Sqft dan mampu memuatkan seramai 50 orang jemaah dalam satu masa. Jangan terkejut, ianya lengkap dengan empat penghawa dingin serta memudahkan para jemaah untuk mengambil wuduk kerana jurutera yang mereka masjid ini sudah menyediakan ruang wuduk khas di luar masjid bergerak ini.

Kredit gambar: Paultan.org

Di bawah ini antara koleksi gambar serta video penerangan ringkas bagaimana masjid bergerak ini beroperasi. Allahuakbar!!

Kredit video: Movies camp


Dekorasi Hiasan Dalaman Ruang Tamu Yang Minimalis, Tampak Lebih Estetik Walaupun Ringkas!

Ada di kalangan anda yang gemarkan dekorasi hiasan dalaman ruang tamu yang berkonsepkan tema minimalis seperti ini? Kalau ada, ini mungkin boleh dijadikan sebagai sumber inspirasi buat anda.

Walaupun dekorasi hiasan dalaman ruang tamu yang berkonsepkan minimalis ini kelihatan sangat ringkas dan bersahaja, ia tetap boleh membuatkan dekorasi ruang dalaman rumah tampak menarik dan estetik.

Bukan itu sahaja, dekorasi hiasan dalaman ruang tamu yang berkonsepkan minimalis ini boleh membuatkan ruang dalaman rumah tampak lebih luas berbanding sebelumnya.

Di samping itu, dengan penggunaan barangan perhiasan yang terhad bagi merealisasikan dekorasi hiasan dalaman ruang tamu bertemakan minimalis ini, anda tidak perlu pun untuk berbelanja besar. Menarik bukan?

Jika kita dapat lihat, dari segi penggunaan warna pula bagi dekorasi hiasan dalaman yang berkonsepkan minimalis ini adalah sangat terhad antara dua ke tiga warna sahaja. Meski begitu, hasilnya tetap tampak kelihatan sangat memberangsangkan dan menarik.

Kebiasaannya dekorasi hiasan dalaman rumah yang berkonsepkan minimalis ini menggunakan warna seperti putih, kelabu terang, hitam serta corak kayu-kayuan sebagai penyeri.

Pintu pun boleh jadi sebahagian elemen dekor kediaman. Tak perlu beli pintu baru kalau nak nampak cantikdengan beberapa teknik tertentu, pintu lama , pintu kosong tak ada design dan ukiran yang sia pun boleh nampak cantik. Terdpat pelbagai cara sebeanrnya nak cantikkan pintu yang polos. Salah satu cara yang paling mudah adalah dengan menggunakan duct tapi atau wallpaper . Nak lebih kreatif boleh guna cat. Berikut idea untuk anda cantikkan pintu yang membosankan:

Seperti umum mengetahui, sambutan perayaan tahun baru Cina bagi tahun 2023 akan menjelang tiba tidak lama lagi. Jadi, sudah pasti ramai yang berasa teruja untuk meraikan sambutan perayaan yang sering kali diraikan pada awal pembukaan tahun baru.

Bagi menyemarakan lagi sambutan perayaan tahun baru Cina bagi tahun 2023, gedung kelengkapan rumah IKEA Malaysia kini telah memperkenalkan koleksi edisi terhad FOSSTA sebagai penyeri sambutan perayaan kali ini.

Untuk koleksi edisi terhad FOSSTA, IKEA Malaysia telah memperkenalkan corak yang bermotifkan pokok bunga Cherry Blossom atau lebih dikenali sebagai bunga Sakura.

Selain itu, sudah semestinya warna yang bertemakan rona merah telah menjadi pilihan utama untuk koleksi edisi terhad FOSSTA kali ini.

Antara barangan kelengkapan rumah koleksi edisi terhad FOSSTA yang diperkenalkan adalah sarung bantal, cadar katil, pinggan mangkuk dan banyak lagi.

Jadi, mari kita lihat bersama kesemua koleksi edisi terhad FOSSTA yang telah dilancarkan oleh IKEA Malaysia.

Kunyit, penggunaannya terhadap masyarakat Asia bukan sekadar di dalam masakan malah untuk tujuan kesihatan. Dari hujung pucuknya hingga lah ke umbisi mempunyai kegunaan yang tersendiri.

Kalau masak rendang tak ada daun kunyit, tak enak rasanya. Kalau masak lemak tak warna kuning kunyit tak menarik pula warnanya.

Tapi, ramai beranggapan kunyit tidak sesuai ditanam dalam pasu sebab tanaman akan menjadi terbantut. Ini kerana ruang di dalam pasu adalah terhad. Apa pun tanaman yang kita tanam dalam pasu biasanya akan berlaku situasi yang begitu. Tapi kalau kena dengan caranya tidak menjadi masalah.

Nak tahu macam mana nak tanaman kunyit dalam pasu sihat dan subur? Jom ikut langkah mudah ini

Cara menyediakan benih untuk disemai
Pergi pasar atau kedai runcit dan beli kunyit hidup yang nampak sudah bertunas. Lebih besar mata tunas, lebih bagus. Tapi agak susah sebenarnya nak cari kunyit yang sudah bertunas. Kebiasaannya kunyit di kedai itu dituai lebih awal dan belum matang sepenuhnya.

Nak tahu macam mana nak kenal pasti mata tunas kunyit? kalau yang sudah keluar tunas berdaun itu senang lah. Jelas-jelas dah nampak. Mata tunas lain sikit rupanya. Dekat hujung-hujung atau bucu akan keputih-putihan. Itu tanda umbisinya sudah sedia mengeluarkan tunas daun.

Medium tanaman
Kunyit tidak memerlukan tanah yang mempunyai kelembapan yang tinggi. Kalau terlalu lembap, umbisi akan mudah rosak dan tidak menggemuk. Manakala untuk dapatkan umbisi yang ‘mengemuk’, medium perlu sentiasa longgar atau peroi. Baru lah umbisi bebas bergerak.

Medium tanaman yang sesuai untuk tanaman kunyit adalah campuran 1:1. 1 bahagian pasir dan 1 bahagian tanah. Tanah boleh guna tanah siap campur atau tanah bakar. Tapi elak tanah liat ya.

Cara tanam
Bila dah masukkan medium tanah tadi ke dalam pasu, buat lubang berkedalaman 2-3 inci. Masukkan umbisi kunyit tadi dan pastikan mata tunasnya menghadap ke atas. Kalau diletak di bahagian bawah, proses tunas untuk pecah dan mengeluarkan daun akan lambat. Kebiasaannya, tunas berdaun akan keluar dalam masa satu atau dua minggu lepas di tanam

Pencahayaan
Untuk dapatkan daun kunyit yang lebar dan berwarna hijau yang cantik, kunyit memerlukan pencahayaan minimum 6 jam satu hari. Kalau tidak cukup, daun nya akan jadi kontot-kontot sahaja. Tapi pokok kunyit perlu sedikit lindungan. Letak lah berhampiran bucu-bucu bumbung.

Siraman
Untuk peringkat awal tumbesaran kunyit selepas ditanam, ia memerlukan jumlah kelembapan yang tinggi. Oleh itu, lakukan siraman 2 kali sehari untuk tempoh satu hingga 2 minggu.

Selepas mata tunas sudah keluarkan daun yang lebar, barulah siraman perlu dikurangkan satu kali sehari itu pun di awal pagi. Pastikan air siraman itu tidak bertakung dalam pasu. Oleh sebab itu, pasu yang dipilih untuk dijadikan bekas tanaman tadi perlu mempunyai lubang saliran yang mencukupi. Kalau masih terjadi masalah air bertakung juga, tebuk lubang pada bahagian bawah dinding pasu sebagai option saliran air

Pembajaan
Pokok kunyit tidak memerlukan baja. Cukup sekadar tambah medium tanah tinggi organik di atas medium yang lama. Atau, anda perlu tuai sebahagian umbisi dan tambahkan dengan medium baru untuk menggalakkan pertumbuhan umbisi.

ARTIKEL BERKAITAN: